9 okyabr 2012, 21:06\n1. Hafizə haqqında anlayış.\n2. Hafizə növləri və tipləri.\n3. Hafizə prosesləri və mnemotexniki üsullar.\n1-ci sual. Hafizə şəxsiyyətin psixi həyatının əsasıdır. Odur ki, insan hafizəsinin qanunlarının öyrənilməsi psixoloji elmlərin çox mühüm bölmələrindən biridir. Məlumdur ki, bizim hər bir hissimiz, yaşantılarımız, hərəkətlərimiz müəyyən izlər qoyurlar ki, bu uzun müddət saxlanılır, müvafiq şəraitdə yenidən təzahür edir və şüurun predmeti olur. Ona görə də hafizə dedikdə, keçmiş təcrübənin nəqşləndirilməsi, yadda saxlanması və yada salınması başa düşülür. Bu insana imkan verir ki, informasiya toplasın, keçmiş təcrübənin izləri ilə bu təcrübəni doğuran hadisə yox olduqda da iş aparıla bilsin. Hafizə hadisələri eyni dərəcədə emosional sahəyə və qavrayış sahəsinə, hərəki proseslərin və intellektual təcrübənin möhləmləndirilməsinə də aiddir.\n6 okyabr 2012, 14:27\nPsixoloqlar təbəssümün çətinlikləri aradan qaldıra bilməsi ilə bağlı xalq hikmətini təsdiq edib.\nAparılmış araşdırmalara görə istənilən, hətta qeyri-səmimi mimika belə, stressin öhdəsindən gəlməkdə sizə kömək edə bilər. Xalq hikməti hər bir xoşagəlməz hadisəyə təbəssümlə qatlaşmağı tövsiyə edir.\nBunun hər hansı bir faydası varmı? Doğrudanmı, təbəssüm pis ovqatı aradan qaldırmağa və stressin qarşını almağa kömək edir?\n27 sentyabr 2012, 00:02\nQədim Çindən qaynaqlanan bu elm, öz aktuallığını günümüzdə də saxlamaqdadır.Bu gün Çində insanın taleyini cizgilərindən oxuyan mütəxəssislər hələ də var. İşdir yolunuz Çindən düşsə bəxtinizi sınaya da bilərsiniz. Sözü çox uzatmadan mətləbə keçək. Və xəbər tutaq ki, üzümüzdə nə yazılıb?\n26 sentyabr 2012, 23:51\nİnsanlar danışmadan öncə bir-birini bədən dili vasitəsilə tanıyırlar. Bədən dili üzümüz, başımız, qollarımız və bütün bədənimizlə duyğu və düşüncələrimizi göstərmək üçün etdiyimiz hərəkət və jestlərdir. Baş və üz jestləri hiss etdiklərimiz haqqında çox şey söyləyə bilər.Çaşdığımızda qaşlarımızı qaldırar və ya «bəli» deyərkən başımızı yelləyərik. Bədən dilimiz ətrafı necə hiss etdiyimizi və özümüzü necə tanıtmaq istədiyimizi izah edir. Yorğun insanlar donqarlaşar və kiçilərlər. Xoşbəxt və həyəcanlı insanlar isə böyük və özündən əmin jestlər edərlər. İnsanların oturub-qalxması belə onlar haqqında müəyyən məlumatlar verir. Özündən əmin insanlar qamətlərini dik saxlayırlar.\n26 sentyabr 2012, 23:16\nİnsanın dostu çoxdursa, fiziki və psixi sağlamlığı da möhkəm olur.Avstraliyalı alimlər dostluq etməyin faydalarını üzə çıxarıblar. Bunun üçün onlar 10 ildən artıq təqaüddə olan minlərlə yaşlı insanı öyrənərək sosioloji tədqiqat aparıblar.\n25 sentyabr 2012, 22:50\nİnsan fəal varlıqdır. O, ətraf aləmə, təbiətə fəal təsir göstərir, onu dəyişdirməklə özü də dəyişir. İnsanla təbiət arasındakı bu cür fəal qarşılıqlı təsir prosesi fəaliyyət adlandırılır. Bu prosesdə insan subyekt kimi çıxış edir, obyektə məqsədəyönəlmiş şəkildə təsir göstərməklə özünün tələbatlarını ödəyir. Məhz buna görə də fəaliyyət həmişə insanın şüurlu məqsədləri əsasında, həmin məqsədlərlə tənzim olunaraq həyata keçir. Bu cəhəti nəzərə alaraq psixoloji ədəbiyyatda fəaliyyətə belə tərif verilir: Fəaliyyət insanın dərk olunmuş məqsədləri ilə tənzim olunan daxili (psixi) və xarici (fiziki) fəallığıdır.\nTərifdən görünüdüyü kimi, fəaliyyət zamanı insanın həm psixi, həm də fiziki fəallığı baş verə bilir. Bunların hər ikisində insanın fəallığı onun öz qarşısına qoyduğu dərk olunmuş məqsədləri ilə tənzim edilir.\nFəaliyyət və şüur qarşılıqlı dialektik vəhdət təşkil edirlər. Fəaliyyət prosesində insan onu əhatə edən aləmin cisim və hadisələri ilə bələd olur, onlara qarşı insanda müəyyən münasibətlər sistemi formalaşır. Fəaliyyət prosesində subyektin bilik çərçivəsi genişlənir, psixikası inkişaf edir və beləliklə də şüurluluq səviyyəsi güclənir. Şüurun inkişafı isə öz növbəsində fəaliyyətin məqsədəuyğunluq səviyyəsini, onun dəqiqlik dərəcəsini inkişaf etdirir.\n18 sentyabr 2012, 23:49\nSon dövrlərdə insanların telefon zəngini hallüsinasiya şəklində eşitməsi problemləri onları ciddi şəkildə narahat etdiyindən Avstraliyalı alimlər bu istiqamətdə tədqiqat aparmağı qarşıya məqsəd şəklində qoymuş və bu situasiyanı tədqiq etməyə başlamışlar.Aydın olmuşdur ki, şəxsi əşylardan, eləcə də telefon və onun zənglərindən asılı olan şəxslər əsasən neyro-psixoloji problemləri olan və dərin nevroz və stress yaşayan insanlarda rast gəlinir.Onlar olduqca həssas bir sinir gərginliyinə sahib olurlar ki, bu da adi həyati proseslərdə ən sadə halda narahatlıqla büruzə edir.\n16 sentyabr 2012, 14:44\nHisslərin xarici ifadəsi. Biz ünsiyyətdə olduğumuz adamları hansı hisslər keçirdiklərini onların sifət cizgilərindən, bədən hərəkətlərindən, səsindən aydın duya bilərik. Adətən, insanın razı və narazı olmasını, sevinc və kədərini, narahatlığını, pərt olmasını, utanması və qorxmasını və s. onun sifət cizgilərində, bədənin ifadəli hərəkətlərində, eləcə də səsində əks olunur.\nHər şeydən əvvəl insanın nə kimi hisslər keçirməsi onun tənəffüs və qan dövranı üzvlərinin fəaliyyətində xarici ifadəsini tapır. Qorxu hissi keçirən adamın sanki nəfəsi kəsilir, lazımi sözləri tapıb deməkdə çətinlik çəkir. Sevinc hissi keçirdikdə isə tamamilə başqa cür nəfəs alır.\nİnsanın hansı hissləri keçirməsi qan dövranında daha aydın təzahür edir. Beləki adam utandıqda, pərt olduqda üzünün rəngi qızarır, qorxduqda isə ağarır.\n13 sentyabr 2012, 00:22\n6 sentyabr 2012, 19:03\nİnsan fəaliyyətini nəzərdən keçirdikdə onun məxtəlif və çoxsaylı olduğunu görürük. Adətən insanlar həyatları boyu öz tələbatlarını ödəmək üçün məxtəlif fəaliyyət növlərindən istifadə edirlər. Bunlardan bəziləri ötəri, dəyişkən, digərləri isə uzun müddətli, insanın bütün həyatı boyu onun tələbatlarını ödəyəcək fəaliyyət kimi özünü göstərir. Demək olar ki, istisnasız olaraq bütün insanların hamısı üçün xas olan fəaliyyət növlərini əsas fəaliyyət növləri adlandırırlar. İnsanın bütün həyatı boyu istifadə etdiyi bu cür əsas fəaliyyət növlərinə oyun, təlim və əmək fəaliyyətini aid edirlər. Fəaliyyətin bu növlərindən biri müəyyən yaş dövründə aparıcı fəaliyyət, digərləri isə köməkçi, yardımçı fəaliyyət kimi özünü göstərir. Belə ki, məktəbəqədər yaş dövründə oyun aparıcı fəaliyyət növü hesab olunur. Bu dövrdə uşaqlar öz tələbatlarını əsasən oyunun köməyi ilə ödəyirlər. Bununla yanaşı olaraq həmin dövrdə uşaqlar həm öyrənir, həm də sadə özünəxidmət əməyindən istifadə edirlər.


Saf kofe skrabı\nHər növ bədən dərisi üçün saf kofeli skrab\n40 ₼ 36 ₼\nDərini effektiv şəkildə aşındırır və qüsurlara qarşı mübarizə aparır. Saf qəhvə aroması, hipoallergen agentdir. Yağlı və normal dəri üçün. İdeal birləşmə: Riche brendinə məxsus sabun, duş geli, vanna duzu, bədən yağı və drenaj fırçası ilə birgə istifadəsi tövsiyyə olunur.\nSauna, hamam və ya dairəvi masaj hərəkəti olan duşdan sonra problemli sahələrə xüsusi diqqət yetirərək bədən dərisinə çəkin. Daha effektiv təsir üçün dəridə 5-10 dəqiqə saxlayın, isti su ilə yuyun və dərini dəsmalla qurulayın. Maksimum təsir üçün, dəri tipinizə uyğun RICHE bədən xətti ilə birlikdə istifadə edin. Dərinin ağır formaları (damar xəstəlikləri də daxil olmaqla), açıq dəri yaraları zamanı skrabdan istifadə etməyin.\n100% təbii Riche qəhvə skrabı qiymətli himalay çəhrayı duzundan, "robusta" qəhvə tumlarından, təbii yağların unikal kompleksindən Riche labaratoriyasında hazırlanmışdır. Skrab dərinin epidermis qatını ölü hüceyrələrdən effektiv şəkildə təmizləyir, dərinin nəfəs almasını yaxşılaşdırır, məsamələri kir və yağlardan təmizləyir. Kofein qan damarlarını genişləndirir, qan axınını və maddələr mübadiləsini sürətləndirir hansı ki, bu yağ parçalanma prosesinin əsas şərtlərindən biridir. Skrabın tərkibində olan təbii yağlar, "çətin" qüsurları məhv edir, dərini yeniləyir, belə ki, parlaq bədəninizin mütləq hamarlığından və elastikliyindən zövq ala bilərsiniz. Skrabın müntəzəm istifadəsi selülit problemlərini və dəri çatlaqlarını aradan qaldıracaq, həmçinin qan damarlarının divarlarını gücləndirəcək, varikoz damarlarının genişlənməsi riskini azaldacaq və dərinin rəngini düzəldərək gözəl bir qızılı-qəhvə tonu verəcəkdir.\nAktiv inqridientlər: Unikal və universal buğda toxumu yağı dəriyə maksimum canlılıq bəxş edir və təbii inqridientlər ilə qidalandırır. Bu da öz növbəsində dərini sağlam və dincəlmiş göstərir.\nAvokado, jojoba və macadamia yağları kompleksi dəri möhkəmliyini və elastikliyini artırır və dərini vitaminlərlə qidalandırır.


"Açıq söz"(qəzet) (rus. "Свободное слово") — Bakıda nəşr olunmuş gündəlik ictimai-siyasi, ədəbi, demokratik beynəlxalq qəzet.\n"Azərbaycan dövri mətbuatı. 1832-1920" kitabında (1987) "Açıq söz" qəzetinin 724-cü sayının çıxdığı göstərilir. Digər məlumata görə, qəzetin 750-ci sayı işıq üzü görmüşdü. "Açıq söz" qəzetinin naşirləri və redaktorları müxtəlif vaxtlarda Məhəmməd Əmin Rəsulzadə, Məmmədəli Rəsulzadə, Üzeyir bəy Hacıbəyli, Oruc, Qənbər və Abuzər Orucov qardaşları olmuşlar.\n1917-ci ilə doğru Azərbaycanda xüsusi bir "açıqsöz"çülər nəsli yaranmışdı. Azərbaycanın və bütün Qafqazın digər şəhərindəki gənclər, hətta Rusiya ali məktəblərində təhsil alan tələbələr içərisində "Açıq söz"ün yaydığı millətçi fikirlər ətrafında cəmiyyət və dərnəklər yaranmışdı. 1917-ci ildə Bakıda gizli çağırılmış tələbə qurultayı "Açıq söz" qəzetini özünün orqanı elan etməyi qərara almış və həmni qərarı xüsusi heyət vasitəsilə qəzetin baş redaktoru M.Ə.Rəsulzadəyə bildirmişdi. Fevral inqilabından (1917) sonra bu cəmiyyətlər mütəşəkkil halda "Müsavat" partiyasına daxil olmuşdular.\n“AÇIQ SÖZ”ÜN TARİXİ - AKİF AŞIRLI YAZIR\nMənbə — "https://az.wikipedia.org/w/index.php?title=Açıq_söz_(qəzet)&oldid=5888396"


Əziyyəti qazancından çox olan sənət\n13:20 01.02.2017 Qısa URL\nBu insanlar yüzillərə dayanan sənəti yaşadırlar\nBAKI, 1 fev — Sputnik. Qədimdən bu yana Azərbaycanda müxtəlif sənətkarlıq sahələri təşəkkül tapıb. Bunların arasında toxuculuq da xüsusi yer tutub. Zaman keçdikcə bu sənətin müxtəlif növləri yaranıb, inkişaf edib.\nToxuculuq dəzgahı hörmə əməliyyatından toxuma texnikasına keçid mərhələsində, qədim dövrə xas olan texniki vasitələr içərisində ən mürəkkəb alət idi. Hörmə texnikasının təkmilləşməsi müxtəlif sahələrin meydana gəlməsinə zəmin yaratdı. Bu sənətlərdin biri də həsirçilikdir.\nAğac çubuqları, lifli və dənli bitkilərdən istifadə olunan həsirçilik bu günə kimi öz əhəmiyyətini itirməyib. Bu sənət növü ilə qədimdən bəri, əsasən Masallı, Lənkəran və Astarada məşğul olurlar. Bunun əsas səbəblərindən biri bölgənin iqlim şəraiti ilə bağlıdır.\nMəlumdur ki, respublikanın cənub bölgəsində subtropik iqlim olduğundan, il boyu burada nəmişlik hökm sürür. Onu qeyd edək ki, cənub zonasında ən çox həsir toxuyanlar Masallı rayonunun Musakücə kəndində yaşayırlar.\nСənub zonasında ən çox həsir toxunan yer Masallının Musakücə kəndidir\nHazırda Musakücədə 30 nəfərədək həsirçi yaşayır ki, onların da hamısı qadınlardır. Köhnə həsirçilərindən olan, 1953-cü il təvəllüdlü Siddiqə Alışova bu peşəni öyrənməsini belə nəql edir: "Mən əslən Masallının Babaser kəndindənəm. 1974-cü ilə bu kəndə gəlin gəldim və gəldiyim gündən həsir toxumağı öyrənməyə başladım. O vaxtlar hamının evində var idi həsir, hamı istifadə edərdi. Evlərə taxtadan döşəmə vurmazdılar, gildən hazırlanan palçıq şirəsi çəkilərdi, sonra isə ikiqat həsir döşənərdi və üstündən palaz sərilərdi".\nMusakücə sakini Siddiqə Alışova 40 ildən ildən artıqdır bu sənətlə məşğuldur.\n"Bilirsiniz ki, bizim zonamızda nəmişlik çoxdur. Həsir nəmişliyin qarşısını alır. Həsiri qabaqlar evlərdən əlavə, əkin sahələrində də istifadə edərdilər. Yayda sahələrdə dincəlmək üçün ağaclardan pələmə düzəldərdilər, ortasına da həsir sərərdilər. Buna görə həsirə tələbat çox idi. Bizim ailədə də bu sənətlə məşğul olurdular deyə, mən də öyrəndim. Həsir toxumaqla neçə illərdir, ailəmizi dolandırırıq. Başqa işim yoxdur, həsir toxuyub satıram" — deyir Siddiqə nənə.\nOnun sözlərinə görə, həsiri toxumaq üçün, yay aylarında kolluqlardan yığdıqları lığ və gölməçələrdən yığdıqları, talış dilində "pizə" adlanan gölməçə bitkisindən istifadə edirlər: "May ayından bu lığ və pizələri yığmağa başlayırıq. Əvvəl lığları yığırıq, sonra isə iyun-iyul aylarında pizələri yığırıq. 500-600 bağlama yığırıq və gətirib səririk həyətdə günün altına. Quruduqdan sonra onları topalayıb saxlayırıq".\nƏvvəllər evlərə taxtadan döşəmə vurmazdılar, gildən hazırlanan palçıq şirəsi çəkilər, sonra isə ikiqat həsir döşənərdi.\nHəmsöhbətimiz deyir ki, bütün bu proses içərisində ən çətini pizələri yığmaqdır: "İlan-qurbağa ilə dolu olan gölməçələrə giririk. Üstəlik qurşaqdan yuxarı gölməçəyə giririk. Nə edək? Çörəyimiz bundan çıxır. Pizələr və lığlar üçün qonşu kəndlərə də gedirik".\n"Lığ quruduqdan sonra ondan əllərimizin arasında burma üsulu ilə iplər hazırlayırıq. Sonra eşmədə uzadırıq və başlayırıq toxumağa. Uzatdığımız lığ hörmələrin arasında pizələri xüsusi üsulla toxuyuruq. Toxuma vaxtı pizələr ilıq suda isladılmalıdır ki, həm həsirin toxunması vaxtı pizələr qırılmasın, həm də toxunması rahat olsun. Toxuyub bitirdikdən sonra, əvvəlcə həsirin toxunub bitən hissəsini xüsusi üsulla düyünləyib bağlayırıq, ardınca isə kənarlarında artıq qalan pizələri oraqla kəsirik" — danışır Siddiqə nənə.\nHəsiri toxumaq üçün, yay aylarında kolluqlardan yığdılan lığ və gölməçələrdən toplanan, talış dilində "pizə" adlanan bitkidən istifadə edirlər\nMüsahibimiz həsirin uzunluğunun standart 3 metr 80 sm, eninin isə 1 metr 10 sm olduğunu qeyd edir. Deyir ki, en və uzunu, sifarişçinin istəyinə görə bir az da artırmaq mümkündür.\nS. Alışova bu sənəti gəlininə də öyrədib və evdə başqa işi olmayanda gəlini həsir toxuyur. Bir həsirin qiyməti isə 10-12 manat civarında dəyişir: "Müstəqilliyin ilk illərində həsir satışı zəifləmişdi, indi yenidən həsir yoluna düşüb. Bu həsirləri, əsasən restoranlar və dənizkənarı istirahət mərkəzləri üçün alırlar".\nBu gün səhiyyə işçilərinin peşə bayramıdır\nSiddiqə Alışova, Musakücə, nəmişlik, həsirçilik, həsir, sənətkarlıq, cənub, Masallı, peşə, sənət, Azərbaycan


Dünyanın 130-dan çox dövlətinin təşəbbüsü dəstəkləməsi dövlətimizin beynəlxalq aləmdə böyük diplomatik uğurudur FOTO - İki sahil\n05 iyul 2020 18:31 Bütün xəbərlər Haqqımızda Əlaqə\n01 iyul 2020 10:41\nDünyanın 130-dan çox dövlətinin təşəbbüsü dəstəkləməsi dövlətimizin beynəlxalq aləmdə böyük diplomatik uğurudur FOTO\nYeni Azərbaycan Partiyası (YAP) Kürdəmir rayon təşkilatında rayon təşkilatının bir qrup fəalları ilə videokonfrans formatında tədbir keçirilib.\nYAP Kürdəmir rayon təşkilatının sədri Ağali Kərimli qeyd edib ki, Prezident İlham Əliyevin BMT Baş Assambleyasının COVID-19-a qarşı mübarizəyə həsr olunmuş xüsusi sessiyasının keçirilməsi təşəbbüsünün dünyanın 130-dan çox dövləti tərəfindən dəstəklənməsi ölkəmizə, onun liderinə beynəlxalq miqyasda olan ehtiramın göstəricisidir: “Bu kontekstdə ön planda təbii ki, Prezident İlham Əliyevin beynəlxalq aləmdəki nüfuzu, şəxsiyyəti böyük rol oynayır. Bu, bir daha dövlətimizin başçısının qlobal əməkdaşlığa verdiyi töhfənin dünya dövlətləri tərəfindən qiymətləndirilməsini sübut edir. Bir sözlə, dünyanın 130-dan çox dövlətinin BMT Baş Assambleyasının xüsusi sessiyasının təşkil olunması təşəbbüsünü dəstəkləməsi dövlətimizin beynəlxalq aləmdə böyük diplomatik uğurudur. COVID-19 pandemiyasının başlandığı ilk günlərdən etibarən Prezident İlham Əliyevin rəhbərliyi ilə Azərbaycan Respublikası tərəfindən regional və qlobal səviyyədə koronavirusa qarşı mübarizədə beynəlxalq həmrəyliyin gücləndirilməsi məqsədilə zəruri təşəbbüslər irəli sürülür və əməli addımlar atılır. Koronavirusun tüğyan etməyə başladığı ilk dövrlərdə Azərbaycan Prezidentinin təşəbbüsü ilə COVID-19-a həsr olunmuş iki zirvə görüşü təşkil edildi. Bildiyiniz kimi, Prezident İlham Əliyev Qoşulamama Hərəkatının onlayn Zirvə görüşündə çıxışı zamanı qlobal həmrəyliyin nümunəsi kimi pandemiya ilə mübarizə məqsədilə BMT Baş Assambleyasının dövlət və hökumət başçıları səviyyəsində videokonfrans vasitəsilə xüsusi sessiyasının keçirilməsi təklifi ilə çıxış etdi. BMT Nizamnaməsinə əsasən, BMT Baş Assambleyası ehtiyac duyulduğu təqdirdə Xüsusi sessiyalar keçirə bilər. Xüsusi sessiyalar BMT Təhlükəsizlik Şurasının və ya BMT-yə üzv ölkələrin çox hissəsinin müraciəti əsasında Baş katib tərəfindən çağırılmalıdır. Təklif Nyu Yorkda 120 Qoşulmama Hərəkatı üzv ölkələri arasında yekdilliklə razılaşdırılmış və bunun ardınca Qoşulmama Hərəkatının sədri Prezident İlham Əliyev Qoşulmama Hərəkatı ölkələri adından BMT Baş Assambleyasının dövlət və hökumət başçıları səviyyəsində videokonfrans vasitəsilə xüsusi sessiyasının keçirilməsi təklifi ilə BMT baş katibi Antonio Quterreşə müraciət ünvanlamışdır. Yaxın günlərdə BMT Baş katibi tərəfindən üzv dövlətlərə rəsmi qaydada məlumat verilməsi gözlənilir.”\nVideokonfransda vurğulanıb ki, Azərbaycan tərəfi ümid edir ki, xüsusi sessiya mümkün qədər tez bir zamanda təşkil olunacaq. Prezident İlham Əliyevin irəli sürdüyü və Qoşulmama Hərəkatı ölkələrinin müdafiə etdiyi təşəbbüs dünya dövlətlərinin əksəriyyəti tərəfindən qəbul ediliyi üçün xüsusi sessiyasının keçirilməsi artıq təkcə Qoşulmama Hərəkatı ölkələrinin deyil, BMT-yə üzv olan bütün ölkələrin ümumi məsələsinə çevrilib.\nA.Kərimli videokonfrans iştirakçılarına cənab Prezidentimizin siyasətinin dəstəklənməsi istiqamətində səylərini gücləndirərək, bu istiqamətdə təbliğatın düzgün qurulmasına daha da çox çalışmalı olduqlarını diqqətə çatdırıb. YAP rayon təşkilatının sədri bildirib ki, rayon təşkilatımızın hər bir üzvü bu işdə fəal olmalı və Prezidentimizin apardığı uğurlu, düşünülmüş siyasətə öz töhfələrini verməlidirlər. Ağali Kərimli, eyni zamanda respublikamızda və Kürdəmirdə COVID-19 virusunun yayılma sürətinin azaldılması, eləcə də onun törədə biləcəyi fəsadların minimuma endirilməsi məqsədilə karantin qaydalarına riayət olunmasını, cənab Prezidentimizin qeyd etdiyi kimi, tibbi maskalardandan istifadə edilməsini, sosial məsafə saxlanılmasını və gigiyenik vasitələrdən istifadənin təbliğ edilməsi istiqamətində səylərin artırılmasını tövsiyə edib.


Lənkəranda konfrans keçiriləcək - XALQQAZETI.COM\nLənkəranda konfrans keçiriləcək\nAkademik Zərifə Əliyeva adına Milli Oftalmologiya Mərkəzinin Masallı filialının 10-illiyinə həsr olunan “Azərbaycan Respublikasının Regionlarında Oftalmoloqların Təcrübəsində İnnovasiya Texnologiyaları” mövzusunda Azərbaycan Oftalmoloqlar Cəmiyyətinin 6-cı regional konfransı keçiriləcək.\nOktyabrın 26-da Azərbaycan Respublikası Səhiyyə Nazirliyi, Akademik Zərifə Əliyeva adna Milli Oftalmologiya Mərkəzi və Azərbaycan Oftalmoloqlar Cəmiyyətinin təşəbbüsü ilə Lənkəran şəhərində “Azərbaycan Respublikasının Regionlarında Oftalmoloqların Təcrübəsində İnnovasiya Texnologiyaları” mövzusunda 6-cı regional konfransı olacaq. Qeyd edək ki, konfrans Milli Oftalmologiya Mərkəzinin Masallı filialının 10-illiyinə həsr olunur. Konfransın məqsədi oftalmologiya sahəsində baş verən yenilikləri, nailiyyətləri araşdırmaq, təkliflər vermək, oftalmologiya sahəsində baş verən ən son yeniliklərdə region həkimlərinin iştirakını təmin etmək və onların da bu yeniliklərdən istifadə etməsinə dəstək olmaqdır. Konfransda region və mərkəzin həkim heyəti iştirak edəcək və öz məruzələri ilə çıxış edəcəklər.\nKonfransda “Azərbaycan Oftalmoloqlar Cəmiyyətinin respublikanın müxtəlif regionlarında oftalmolojı yardımın təşkilinə dair tədbirlər, nəticələr”, “Qlaukomanın lazer müalicəsinin əsas məqamları”, “Bizim təcrübəmizdə uşaq və yeniyetmələrdə miopiyanın proqressivləşməsində atropinin effektivliyi” və s. mövzuları ətrafında məsələlər müzakirə ediləcək.\nÖlkə başçısının əsas diqqət yetirdiyi sahələrdən olan səhiyyədə, xüsusilə də oftalmologiya sahəsində bir çox yeniliklərə imza atılıb. Ölkəyə dəvət edilən peşəkar oftalmoloqlarla aparılan müzakirələrdə, regionlarda keçirlən konfranslarda əsas niyyət oftalmologiyanın beynəlxalq standartlara çatdırılmasıdır. Milli Oftalmologiya Mərkəzinin Masallı filialı və digərləri ən son texnoloji avadanlıqlarla təchiz olunub. Klinikada təcrübəli və xaricdə ixtisas keçmiş həkim-oftalmoloqlar bütün göz xəstəliklərinin müayinə və müalicəsi, eləcə də əməliyyatı ilə məşğul olur. Eləcə də mərkəz pasientlərə regionlarda səyyar xidmət göstərir.\n23 Oktyabr 2018 15:13 - SƏHİYYƏ


Elan kodu: 1077424\nAyaqqabi yaxsi vezyetde razmer 36\nÜnvan yeni yasamal brend house'un yanında bizimlə əlaqə üçün\nCins: Qadın geyimləri Geyim növü: Digər Yeni?: Bəli\nAyaqqab Geyinilmeyib ,deridi 80 azn alinib 40 azna satiram 40 razmer Unvan 28 may\n*Satışda by Portland Baku "Mbappé x Nike Mercurial Vapor 13 Elite FG" butsi (satışı və sifariı) - PRO - ancaq öz "orijinal NIKE" ölçüsünü bilənlər ücün! - qiymətlər ölçüdən və\nUce 10dəq ərzində hesabınıza vurulur. Güvənilir şəkildə sizdə xidmətimizdən yararlana bilərsiniz. İNSTAGRAM: pubg.mobile.uc.sat WHATSAPP: 0\nSadəcə 2,3 səfər geynilib 120 aznə alınıb Cins: Kişi geyimləri Yeni?: Bəli\nev alqi satqisi ustalar kosmetik vasiteler kurslar detoxic kredit masinlar ilk odenis 2000 azn inkubator satisi samsung galaxy not 4 en ucuz qiymet samsung galaxy s 4 teze qiymeti sebet.az turlar.az masinlar ford transit arenda masin verirem ford tranzit ford fusion 2007 mühərrik alıram masin satisi big.az mp3 yuke


Fələstin səfiri Bilik Fondunun qonağı olub (FOTO)\nCəmiyyət 25 May 2016 16:36 (UTC+04:00)\nFələstinin Azərbaycan Respublikasındakı fövqəladə və səlahiyyətli səfiri Nasir Əbdül Kərim Azərbaycan Respublikasının Prezidenti yanında Bilik Fondunun qonağı olub.\nAzərbaycan Respublikasının Prezidenti yanında Bilik Fondunun İnformasiya təminatı sektorundan Trend-ə verilən məlumata görə, qonağı salamlayan icraçı direktor Oktay Səmədov Fondun strukturu, fəaliyyət istiqamətləri və həyata keçirdiyi layihələr haqqında ətraflı məlumat verib. Azərbaycan ilə Fələstin arasında dostluq əlaqələrinin möhkəm köklərə əsaslandığını bildirən O. Səmədov ölkələrimiz arasında bir çox sahələrdə uğurlu əməkdaşlığın qurulduğunu diqqətə çatdırıb.\nİcraçı direktor maarifləndirmə sahəsində Bilik Fondu ilə səfirlik arasında ikitərəfli Fəaliyyət Planının imzalanmasının işbirliyinə töhfə verə biləcəyini deyib.\nSəmimi dəvətə görə təşəkkürünü bildirən səfir Azərbaycanda elmə, biliyə verilən önəmi yüksək dəyərləndirib, ölkəmizdə hökm sürən multikultural mühitdən və tolerantlıq ənənələrindən məmnum qaldığını dilə gətirib. Azərbaycan ilə Fələstin arasında müxtəlif sahələrdə əməkdaşlığın mövcud olduğunu bildirən səfir Bilik Fondu ilə maarifçilik və mədəni əlaqələr sahəsində sıx münasibətlərin qurulmasının bu əlaqələri daha da dərinləşdirməyə xidmət etdiyini söyləyib.\nGələcək görüşlərdə Fəaliyyət Planının detallarının müzakirə olunacağı qərara alınıb. Sonda səfir Bilik Fondunun xatirə kitabına öz ürək sözlərini yazıb və Fondun görüşdə iştirak edən könüllüləri, ərəb dili kurslarının dinləyiciləri ilə xatirə şəkli çəkdirib.


Paşinyanın siyasəti yeni etiraz dalğalarına səbəb ola bilər – Ekspert\n02 Avqust 2019 - 16:50\nPaşinyanın siyasəti yeni etiraz dalğalarına səbəb ola bilər –Ekspert\nBunu Beynəlxalq Avrasiya Mətbuat Fondu prezidentinin köməkçisi, politoloq Anastasiya Lavrina deyib.\n“Koçaryan Paşinyanın siyasətindən narazı olanları öz ətrafında toplamağa çalışır. Onun bütün bu arzularına baxmayaraq, Ermənistan əhalisinin əksəriyyətinin və kağız üzərində mövcud olan “müxalifət”in dəstəyini çətin ki qazansın. Uğursuz siyasət aparmağı davam etdirən və Qarabağ münaqişəsinin nizamlanması üzrə danışıqlar prosesini uzadan Paşinyan ölkəsini daha böyük böhrana atır. Bu da öz növbəsində, yeni etiraz dalğalarına, növbəti inqilaba və hakimiyyət dəyişikliyinə səbəb ola bilər. Koçaryanın prezidentlik kürsüsündə əyləşəcəyi isə gözlənilmir”. /Oxu.az


Kişilərin ürəyinə yol tapmağın sirri » Qadınla.Com - Qadınlar Birİncidir!\nTarix: 21-02-2015, 06:00\nKişilər çox zaman qadınlara qayğı göstərməyə daha çox üstünlük versələr də, bəzən bunun əksini də istəyirlər. Sadəcə bunu büruzə vermirlər.Hərçənd qadını ələ almaq üçün 1 dəstə gül, bahalı parfüm firmasından bir ətir, yaxud da yumşaq oyuncaqla qadının ürəyinə daha tez\nyol tapmaq olursa, kişilərdə bu heç də asan deyil. Sizə bəzi məsləhətər\nverəcəyik, ümid edirəm ki, faydalı olar:\n1. Onun üçün geyim tərzinizi dəyişin – Əgər siz "Nə zaman nə istəyirəmsə, onu geyinirəm”-deyə fikirləşirsinizsə, sadəcə 1 neçə gün dəyişiklik edin və sadəcə onun sevdiyi stildə, onun sizə bağışladığı hədiyyələrdən birini geyinin. Alış-verişə onunla çıxın, bu dəfə o sizin üçün geyim seçsin, onun seçimi ilə tam razılaşın. Bu zaman yadda saxlayın ki, siz bunu özünüz üçün yox, Onun üçün edirsiniz. Belə olacağı\ntəqdirdə, siz Onun kiçik fantaziyalı dünyasının tək sakini olacaqsınız.\nHərçənd təbiətcə kişilər daha çətin bir sxemdə proqramlaşdırılıb, siz bu sxemi sadələşdirin.\n2. Fiziki hərəkətlərlə diqqətini cəlb edin – fərqi yoxdur siz nə edirsiz: masa arxasında əyləşəndə ayaqlarınız onun ayaqlarına qəsdən toxunur, yaxud da əlinizi sadəcə onun çiyninə qoyursuz. Bu halda hər bir\nkişi qadının incə toxunuşundan rahat olur, psixi gərginliyi aradan qalxır. Bu kişilərin lüğətində – "Mən səni qəbul edirəm… Mən səni sevirəm… Biz bir komandayıq” kimi fikirlərlə üst-üstə düşür.\n4. Ona necə də güclü olduğunu xatırladın – Kişilər heç zaman özlərini tərifləməyi sevmirlər, ələlxüsus da qadın qarşısında güclü olduqlarını heç zaman dilə gətirmirlər. Amma bu o demək deyil ki, kişilər tərifi, malik və qadir olduqları barəsində kimdənsə tərifə etiraz edirlər, əksinə, bunu xoşlayırlar. Onların hamısı qəhrəman olmağa can atırlar. Bu\nişdə onlara stimul da verə bilərsiz.\n5. Ona hansısa bir məkanda istirahət etməsi üçün bilet bağışlayın – əvəzində nə istəyirsiz? Şənbə günü SPA salonunda massaj, yoxsa mətbəx üçün ləvazimat? çoxlarınız SPA salonunu seçəcəklər. Yadda saxlamaq lazımdır ki, kişi hədiyyə alan zaman mütləq hədiyyəni qaytarmağa meyl etmir. O, sadəcə xatırlandığında və qayğı gördükdə 2 qat əvəzini çıxmağaçalışır.\n6. Evdənkənar həyatı ilə maraqlanın – biz elə bir cəmiyyətdə yaşayırıq ki, evdəki işlərdən fərqli olaraq evdən kənarda olduqda belə başqa insanların əhatəsinə düşürük. Əgər o sizə hər şeyi danışmırsa, deməli qaranlıq məqamlar da var, yaxud o sizə demək istəmir. Bununla özünüz maraqlanın. Misal üçün iş yerinə gözlənilməz sürpriziniz və naharı bir yerdə etmək dəvəti, yaxud da işdən sonra iş yoldaşları ilə birgə evə dəvət onun ürəyincə olacaq. Siz onu yenidən kəşf edəcəksiniz.\n7. Ona hər hansısa bir sirrinizi açın – kişilər dostluğa hər zaman hazırdırlar. Əgər siz ona sirrinizi açırsınızsa, onu ürəyinizə daha da yaxın buraxmağa çalışın. Ona inandığınızı və etibar etdiyinizi sübut edin. Cavab olaraq siz də onun sirrini artıq biləcəksiz loading... 20\nlazim deyil o sirr\nHeçnə etmirəm vallah nə yalan deyim?? Amma o mənim mən də onun ürəyinə yol tapmışam )))\n22 fevral 2015 23:44\nUreyine qurban olum ele geweng yok tapmiwamki\n22 fevral 2015 01:15\nbele asan olsaydi ne var idiki\n21 fevral 2015 17:26\ntwk baci amma bunlari eleye bilmerem qoy o elesin mene)))\nherwey qarwiliqli olmalidi..\n21 fevral 2015 09:39\nÜrəyə yol tapmaq belə məsləhətlərlə asan olsaydı çox şey başqa olardı məncə əsas odurki, sən özün necə birisən olduğun kimi olsan səni qəbul edənin ürəyinə səndən xəbərsiz yol özü açılar..\n21 fevral 2015 09:35\nMen bele seye onem vermirem seviremse bitti ne yol tapmaq o mene yol tapsin\n21 fevral 2015 09:08\n19il once yol tapdim ve o yollada davam edirem\n21 fevral 2015 08:02


DIGIMON ReArise Android-ə ev tapşırığı ilə gəlir | Androidsis\nBANDAI NAMCO, DIGIMON ReArise ilə Pokémon Masters-Style mobil oyunlara qoşulur\nDIGIMON ReArise, qeydiyyatdan keçmək istədiyiniz yeni BANDAI NAMCO oyunudur son iki ayda vacib gəlişlərdən daha çox şey gördüyümüz mobil oyunlara; əslində cib telefonundan oyun üçün çox vacib bir neçə həftə olduqlarını söyləyə bilərik.\nYeni BANDAI NAMCO oyunu bizə sahib olduqlarını gətirir dastanın çox pərəstişkarını gözləyirdi: mobil oyununuz mükəmməl işləyir və fərqli qabiliyyətli müxtəlif cihazlarda həddindən artıq qaynaq istehlak etmir. Və həqiqət budur ki, sərbəst buraxıldığı üçün böyük bir müvəffəqiyyət əldə edəcəyi görünür.\n1 Digimon-u Tamerlərlə birləşdirmək\n2 5 oyunçuya qarşı PvP döyüşü\n3 İngilis dilində DIGIMON ReArise\nDigimon-u Tamerlərlə birləşdirmək\nDIGIMON ReArise-də qarşılaşırıq tamamilə orijinal bir hekayə və bu, Tamers və Digimon arasındakı sıx əlaqəni izləyir. Randevu üçün Nakatsuru yeni simvollar hazırlamış və təsvir etmişdir. Serialın orijinal dizaynerlərindən birindən bəhs edirik, beləliklə bu oyunun BANDAI üçün nə qədər vacib olduğunu anlamağa başlaya bilərsiniz.\nƏlavə etsək, budur Bu oyun Pokémon, Mario'dan bizə gələn çox yaxşı ad siyahısına ya da həqiqətən Bürc Şövalyeleri hər birindən zövq almaq üçün vaxtımız çatmır bu adların. Sonda onlardan birinə nə qədər azarkeş olduğumuza qərar verməkdən başqa çarəmiz yoxdur, bu halda Digimon.\nDIGIMON ReArise-da digər Tamers ilə qarşılıqlı əlaqə qura biləcəksiniz və eyni hədəflər üzərində birlikdə çalışın. Görüşəcəyiniz və yeni sərgüzəştlərə başlamaq və yeni dostlarla tanış olmaq üçün səyahətinizə başlayacağınız DigiTown'da olacaqsınız.\n5 oyunçuya qarşı PvP döyüşü\nDIGIMON ReArise-in əsas məqamlarından biri DIGIMON-un bütün ruhunu və ləzzətini gətir5v5 real vaxt döyüşlərində digər DIGIMON komandalarına qarşı mübarizə apara biləcəyimiz. Yəni, PVP, təsvirin və manqanın oyunun hər ekranında yer aldığı bu başlıqda daha çoxdur.\nƏlbətdə ki, ən əsası, Digimon-a kömək edin böyümək və Digivolution yolunu açmaq üçün onları daha yaxşı etmək. Məsələ burasındadır ki, komandamızda ən yaxşı DIGIMON-a sahib olmaq üçün inkişaf edirlər və hər cür oyunçu ilə qarşılaşa bilərik. Əslində, bu serialın pərəstişkarlarının çoxu da Pokemondandır və az-çox, çox oxşarlıq tapa bilərik.\nBaxmayaraq ki, heç xoşlamırıq oynamaq üçün enerjidən istifadə. Hər dəfə bir macəraya getdiyimiz zaman enerji nöqtələri bizdən çıxır. Və məntiqlə onlar sonsuz deyillər. Bu enerjiyə bahis etdikləri bizim üçün bir az qəribə görünür, lakin digər şirkətlər kimi oyunlarını pul qazanmaq və böyük miqdarda pul qazanmaq istəklərini də anlaya bilərik.\nİngilis dilində DIGIMON ReArise\nAncaq ən dəhşətlisi, dilimizdə olmamasıdır. Hal hazırda səslər və mətn ingilis dilində yerləşdirilə bilər, baxmayaraq ki biz də yapon dilində olduğu kimi buraxa bilərik. Səslər yapon pop mədəniyyətinə tam yiyələnmək üçün xüsusi bir şey verə bilər, baxmayaraq ki, tezliklə dilimizlə yenilənəcəyinə ümid edirik, nə baş verdiyini daha yaxşı öyrənə bilərik, çünki izah etmək və öyrənmək üçün çox tarix var. .\nTexniki cəhətdən bu oyun çox yaxşı işləmiş və döyüşlərindən həzz alacağımız oyun. Əlbəttə ki, bir çoxları kimi avtomatik hissələrinə sahibdirlər. Manqa illüstrasiyasındakı işi və tamamilə DIGIMON oyun təcrübəsindən əvvəl necə olacağımızı vurğulayır. Və nəhayət bu kimi bir oyunu mobil telefonumuzun ekranına gətirdiyimiz zaman budur.\nBaşlıq deyildi Azarkeşlərini sevindirmək üçün gələn DIGIMON ReArise və bu il ən çox oynananlardan biri olacağını söylədi. Cibinizdən oyun oynamaq getdikcə daha çox «sərin» kimi görünməsi üçün xal toplaya bilən manqaların başqa bir adı.\nDİGİMON yenidən yüksəlir\nBöyük vizual toxunuş\nMəqaləyə tam yol: Androidsis » Android Oyunları » BANDAI NAMCO, DIGIMON ReArise ilə Pokémon Masters-Style mobil oyunlara qoşulur\nPUBG Mobile-da bir çıxıntı necə dırmaşmaq və tutmaq


“İstintaq təcridxanalarında saxlanılan şəxslərin sayı 2016-cı illə müqayisədə 24%-dək azalıb” – Musteqil.Az – İnformasiya agentliyi\n“İstintaq təcridxanalarında saxlanılan şəxslərin sayı 2016-cı illə müqayisədə 24%-dək azalıb”\nYanvarın 19-da Ədliyyə Nazirlyi Penitensiar xidmətinin Baş idarəsində 2017-ci ilin yekunlarına həsr olunan əməliyyat müşavirəsi keçirilib.\nXidmətin İctimaiyyətlə əlaqələr şöbəsindən Milli.Az-a verilən məlumata görə, müşavirədə xidmətin Baş idarəsinin, eləcə də tabe qurumların rəhbər heyəti və Ədliyyə Nazirliyinin məsul əməkdaşları iştirak ediblər.\nƏdliyyə nazirinin müavini, Penitensiar xidmətin rəisi, ədliyyə general-mayoru Ceyhun Həsənov tədbiri açaraq qeyd edib ki, Penitensiar xidmət tərəfindən 2017-ci ildə fəaliyyəti tənzimləyən ölkə başçısının müvafiq fərman və sərəncamları, qanunvericilik aktları, nazirliyin kollegiya qərarları rəhbər tutularaq, qarşıda duran vəzifələrin layiqincə yerinə yetirilməsi, penitensiar sistemin inkişafı, kadr potensialının gücləndirilməsi, həbs edilmiş şəxslərin, məhkumların saxlanma şəraitinin yaxşılaşdırılmasına yönəlmiş kompleks tədbirlər həyata keçirilib. Uzunmüddətli Dövlət Proqramlarında öz əksini tapmış tapşırıqların yerinə yetirilməsi təmin edilib, Baş idarənin və struktur qurumların maddi-texniki bazasının inkişafı, idarəetmənin təkmilləşdirilməsi, nizam-intizamın möhkəmləndirilməsi və fəaliyyətdə mövcud olan nöqsanların aradan qaldırılması məqsədilə tədbirlər görülüb.\nQeyd edilib, Azərbaycan prezidenti İlham Əliyevin “Penitensiar sahədə fəaliyyətin təkmilləşdirilməsi, cəza siyasətinin humanistləşdirilməsi və cəmiyyətdən təcridetmə ilə əlaqədar olmayan alternativ cəza və prosessual məcburiyyət tədbirlərinin tətbiqinin genişləndirilməsi barədə” 10 fevral 2017-ci il tarixli Sərəncamının bu sahənin inkişafı prosesinin daha da genişləndirilməsi və növbəti mərhələyə keçməsi üçün zəmin yaradıb. Nazir müavini Sərəncamın icrası üzrə yaradılmış komissiya tərəfindən müvafiq xidmət sahələrinin fəaliyyətinin təkmilləşdirilməsi, məntəqə tipli cəzaçəkmə müəssisələrində işin qanunvericiliyə uyğun təşkili, əməkdaşların sosial müdafiəsi və digər məsələlər üzrə tədbirlərin həyata keçirilməsinə nəzarət edildiyini bildirib. Qeyd olunub ki, məhz ölkə başçısı tərəfindən imzalanmış Sərəncamın icrası ilə bağlı alternativ cəza və prosessual məcburiyyət tədbirlərinin tətbiqinin genişləndirilməsinin nəticəsi olaraq 2017-ci ilin sonuna istintaq təcridxanalarında saxlanılan şəxslərin sayı 2016-cı illə müqayisədə 24 faizədək azalıb.\nMəlum olduğu kimi, həmin Sərəncamın məntiqi davamı olaraq, Cinayət Məcəlləsində dəyişikliklər edilməsi haqqında qanun layihəsi dövlətimizin başçısı tərəfindən Milli Məclisə təqdim olunub və müvafiq Qanun qəbul edilib. 20 oktyabr 2017-ci il tarixdə qəbul edilmiş Qanunla Cinayət Məcəlləsinə 300-dək dəyişikliklər edilib, 160-dək maddənin sanksiyasına alternativ cəzalar, 40-dək cinayətə görə azadlıqdan məhrum etmə cəzası yüngülləşdirilib.\nQanunun icrası ilə bağlı Baş idarədə məsul əməkdaşlardan ibarət işçi qrupu və müvafiq olaraq tabe müəssisələrdə komissiyalar yaradılıb. Məhkumların şəxsi işləri öyrənilmiş və 10 min nəfərə yaxın məhkumun Qanunun təsiri altına düşdüyü müəyyən edilib. Bu müddətdə 1.136 məhkum barədə müvafiq sənədlər məhkəmələrə təqdim edilib, 231 məhkum cəza çəkməkdən azad olunub, 99 məhkumun cəza müddəti azaldılıb. Qanunun icrası prosesi davam etdirilir.\nNazir müavini ölkə Prezidentinin humanist təşəbbüslə çıxış edərək uzun illər məhkumlara, onların ailələrinə qayğı ilə yanaşmasınını davam etdirdiyini bildirərək, 2017-ci ilin 16 mart tarixində 423 məhkumun, onlardan azadlıqdan məhrum etmə cəzasını çəkən 414 məhkumun əfv edilməsi ilə bağlı sərəncam imzaladığını və icrasının vaxtında həyata keçirildiyini vurğulayıb.\n← “Qazprom” “Türk axını”nın 2-ci xəttinin inşasına icazə aldı\nİnsanı vətənindən qovmaq onu öldürmək qədər günahdır →\nTürkiyəli ulduz Ronaldonu geridə qoydu\nAzərbaycanlı cüdoçu Almaniyada çempion oldu: “Yaponlar üçün…”


Çin Flip Qutular İstehsal və Fabrika | Xintianda\nKitab tipli qutu olaraq da adlandırılan Flip Boxes qablaşdırması, bu qutular 2 hissədən ibarətdir, iç qutu və qutunun ətrafında dolanan bir kitab tərzi örtüyü.\nKağız çevirmə qutusu\nXüsusi çevirmə qutusu\nLogolu xüsusi sifariş qutusu\nBağlanma növündən asılı olaraq bunlar aşağıdakı kimi təsnif edilir\nÖZÜNÜZÜ KİLİTLƏYƏN FİLM QUTUSU\nMaqnit qutusu nədir? Mıknatısları qablaşdırmaq üçün deyil, insanlar buna maqnit qutuları deyirlər, çünki bu cür sərt hədiyyə qutularının maqnit bağlama mexanizmi olan bir qapaq bağlanması var. Adətən, sərt kartondan hazırlanır və ön qutunun divarının içərisinə yivlənmiş iki kiçik maqnit lövhəsi və üst qapağın içərisinə yapışdırılmış iki ədəd kiçik metal lövhə hazırlanır, buna görə də qutunun qapağını bağlamaq üçün bir-birini cəlb edəcəklər. Maqnit bağlama qutuları və maqnit qapaq qutuları da deyilir. Xüsusi maqnit qutuları təbii görünüşlü hədiyyə qutularına malik olmaq üçün xaricində örtülmüş qəhvəyi rəngli Kraft kağızı ola bilər, həm də cazibədar bir sənət əsəri üçün hazırlanmış maqnit bağlama hədiyyə qutusu əldə etmək üçün ağ rəngli kağız üzərində tam rəngli çap oluna bilər.\nBir çevirmə qutusu istifadə edərək məhsulunuzu nümayiş etdirmək üçün çox şık bir yol ola bilər. Məhsulunuzu ortaya çıxarmaq üçün qutunun açıldığı şık yanaşma, müştərilərinizdə lüks bir təəssürat oyadır və bu, xüsusi bir hədiyyə qutusu, kosmetika və ya gözəllik məhsulları qutusu və ya pərakəndə qablaşdırma üçün uyğun bir seçim halına gətirir. Bu populyar qutu seçimi, kövrək məhsulları qorumaqla yanaşı yüksək səviyyəli təəssürat yaratmaq üçün əla bir funksiyadır. Bəzi çevirmə qutularına maqnit, dəmir təbəqə və digər materiallar lazımdır. Yüksək səviyyəli hədiyyələr üçün qutu seçimlərindən biridir.\nƏvvəlki: Poçt qutuları\nSonrakı: qol qutuları


Sabah ölkə ərazisində hava əsasən yağmursuz olacaq - Fleş 2 - Xəbərlər - Azadİnform İnformasiya Agentliyi\nAZADİNFORM. Ölkə ərazisində dekabrın 3-nə gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən Azadinform-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin gecə bəzi yerlərdə çiskinli olacağı ehtimalı var. Mülayim şimal-qərb küləyi gündüz şimal-şərq küləyi ilə əvəz olunacaq. Havanın temperaturu gecə 5-7°, gündüz 9-11° isti təşkil edəcək.\n2.12.2018 14:27 / Baxılıb: 155 / Çap\nS-400-lərlə bağlı sanksiya tələb edən senatorlar FETÖ müdafiəçisi çıxdı\nRuhani ABŞ-ın müzakirə tələbinə cavab verib


Nyu-York komandası Super kubokun qalibi oldu (FOTOLAR)\nBazar günü ABŞ-da idman həyatının ən mühüm hadisələrindən biri olan Amerika futbolu üzrə suber kubok uğrunda matç keçirildi. Nyu-Yorkun “Giants” komandası Nyu Enqlandın “Patriots” komandası üzərində qələbə çalaraq Amerika Milli Futbol Liqasının çempionu titulunu qazandı. İndianapolis şəhərinin stadionunda keçən matç 21:17 hesabla başa çatmışdır.\nİki komanda suber kubok uğrunda sonuncu dəfə dörd il bundan əvvəl keçirilən matçda mübarizə aparmışdı. Bu dəfə də dörd il bundan əvvəl olduğu kimi Nyu-York komandasının müdafiəçisi İlay Menninq Amerika Milli Futbol Liqasının ən yaxşı oyunçusu titulunu qazandı.\nİlay Menninq: “Çempion titulunu qazanmağımıza görə hədsiz sevinirəm, komanda yoldaşlarıma görə sevinirəm. Burada elə oyunçular var ki, ilk dəfədir çempion titulunu qazanır, elələri də var ki ikinci dəfə və daha çox çempion olur. Məşqçimiz Tom Kohlin, bütün məşqçilər, bütün komandaya görə böyük sevinc hiss keçirirəm. Bu, bir adamın qələbəsi deyil. Bu, bir komandanın qələbə çalmasıdır.”\nBu, Nyu-York komandasının Super kubok uğrunda yarışda üçüncü qələbəsidir. “Giants” 2008-ci ildə “Patriotlar” üzərində qələbə çalmışdı, bununla yanaşı Milli Futbol Liqasının 1987-ci və 1991-ci illərdə çempionu olmuşdur.\n“Patriots” komandasının üç dəfə super kubokun qalibi olmuş müdafiəçisi Tom Bredi üçün məğlubiyyət böyük uğursuzluq oldu.\nTom Bredi:“Biz kiçik fərqlə uduzduq və bəzi imkanları əldən verdik. Hamı belə fikirdədir ki, bundan daha artıq iş görmək olardı. Bu oyuna gəlmək üçün çox çalışdıq. Mən bu oyuna gəlməməkdənsə, uduzmağı üstün tuturam. Ümid edirəm ki, bir vaxt bir də bura gələcəyik. Əslində, bizim üçün çox gözəl bir il idi. Sadəcə, bu gün o qədər yaxşı oynamadıq.”\nSuper kubok uğrunda matç Amerikada televiziyada ən çox tamaşaçı cəlb edən tədbirdir. Müxtəlif hesablamalara görə, bazar günü matçı televiziya ekranları qarşısında təxminən 110 milyon amerikalı izləyib.\nAdətən, amerikalılar suber kubok uğrunda oyuna birlikdə tamaşa edir, barlarda toplaşır, ya da evlərində məclis keçirir.\nSuper kubok uğrunda matçın yayımlandığı saatlar şirkətlər reklam yerləşdirmək üçün gözəl imkan qazanır. Populyar televiziya saatlarında 30 saniyəlik reklam 3,5 milyon dollara başa gəlir.\nMatçda ən böyük fasilə zamanı bu dəfə mahnı ifa etmək üçün Madonna dəvət edilmişdi.


Elan kodu: 5472\n30azn;İbtidai sinif hazırlığı\nEv tapşırıqlarının həlli\n1-6cı siniflərə Riyaziyyat Ana dili\nMəktəblilər üçün ingilis dili hazırlığı.Həm ev tapşırığı həmdə əlavə ingilis dilini yaxşılaşdırmaq üçün\nAzərbaycan və rus bölməsi üzrə məktəbəqədər və ibtidai sinif şagirdləri üçün öz evimdə və ya şagirdin evində hazırlıq. Yasamal ərazisində olanlara üstünlük verilir.\nİbtidai sinif ve məktəbəqədər hazirliqi. Həftədə 3-5 dəfə. 1ve 2 ci sinif ve məktəbəqədər hazirliqina gelen şagirdlərə ingilis dilini əlavə pulsuz hədiyyə öyrədirəm.\nMüəllimlərin işə qəbuluna hazırlıq\nonline kurslar kurslar hazirliq kurslari dizayn kurslari dovlet qulluguna hazirliq kurslari magistr kurslari muhasibat kurslari


7. İNGİLTƏRƏDƏ KONSTİTUSİYALI MONARXİYANIN BƏRQƏRAR OLMASI\nVƏ SEÇKİ HÜQUQUNUN GENİŞLƏNMƏSİ\nİngiltərədə 1649-cu ildə bərqərar olan və lord-protektor Oliver Kromvelin başçılıq etdiyi respublika uzun müddət qala bilmir. Kromvelin hərbi diktaturası mahiyyətcə kral hakimiyyətindən az fərqlənirdi. Kromvel doqquz illik hakimiyyəti dövründə üç dəfə parlamenti qovmuş və son olaraq bütün hakimiyyəti öz əlinə almışdı. 1658-ci ildə Kromvel öldükdən sonra hakimiyyət onun oğluna keçir, lakin o, bu cür qarışıq vaxtda dövləti idarə edə bilmir.\nİki ildən sonra parlament edam edilmiş kral I Karlın oğlunu taxt-taca dəvət etmək qərarına gəlir. Xalq kralı sevinclə qarşılayır. Kral zəbt edilmiş torpaqları öz əvvəlki sahiblərinə qaytarmağı əmr edir, vahid anqlikan kilsəsini bərpa və protestant sektalarını qadağan edir. Lakin inqilab ölkəni dəyişmişdi və onu köhnə qaydalarla idarə etmək mümkün deyildi. Parlament kralın onu buraxmasına imkan verməmək məqsədilə kralın xərcləri üçün hər il parlament tərəfindən pul vəsaitinin müəyyən olunması haqqında qərar qəbul edir, kral nazirlərinin fəaliyyətinə nəzarət etmək hüququ müəyyənləşdirir və kralın hər hansı fərman verməməsinə nəzarət edir, belə ki, ölkədə qanunları yalnız parlament qəbul etməli idi. Parlamentdə "torilər" (kralın tərəfdarları) və "viqlər"in (parlamentin üstünlüyünü müdafiə edənlər) partiyaları yaranır. Onların arasında mübarizə 1679-cu ildə kəskinləşir, bu vaxt viqlər kraldan tələb etdilər ki, öz kiçik qardaşını katolik olduğuna görə varislik hüququndan məhrum etsin. II Karl bu tələbi yerinə yetirməkdən imtina edir və parlamenti buraxır. Bundan sonra parlament dörd il çağırılmır. Üsyan etmiş viqlər darmadağın edilir, onların liderləri edam olunur, yaxud mühacirət etməli olur.\n1685-ci ildə II Karl ölür və onun oğlu II Yakov taxta çıxır. O, katolikliyə böyük rəğbət bəsləyirdi və Fransa kralı XIV Lüdovikin təsiri altında idi. II Yakov parlamentlə hesablaşmadan ölkəni idarə edirdi. Bu, üsyana səbəb olur, lakin üsyan kral tərəfindən amansızlıqla yatırılır, 200-dən çox adam edam olunur. Bu qələbədən məst olmuş kral parlament və əhalinin əhval-ruhiyyəsi ilə hesablaşmamaqda davam edir və "Dini dözümlülük haqqında bəyannamə" verir. Bu bəyannamə əhali tərəfindən İngiltərədə ən çox nifrət edilən katolikliyin bərpa olunması istiqamətində ilk addım kimi qəbul olunur. Torilər və viqlər birləşir və II Yakovu qovaraq onun qızı Mariyanı əri, holland mənşəli Oranlı Vilhelmlə birlikdə taxt-taca dəvət etmək qərarına gəlirlər. 1688-ci ildə Vilhelm İngiltərə sahillərinə çıxır, II Yakov isə öz vətənini tərk etməli olur. Parlament III Vilhelmi taxta çıxarır və 1689-cu ildə Magna Carta ruhunda tərtib edilmiş "Hüquqlar haqqında Qanun"u (Bill of Rights) ona təqdim edir. Bu sənəd parlamentin kral hakimiyyəti üzərində üstünlüyünü təsdiqləyir, beləliklə də ölkədə konstitusiyalı monarxiyanı bərqərar edir. Bundan sonra parlament qanunlar verməklə ölkəni idarə edir, kral isə "padşahlıq edir, lakin idarə etmir". Bu hadisələr "Şanlı inqilab" adını alır və parlamentlə mütləqiyyət arasında təxminən yüzillik müharibəyə son qoyur. 1707-ci ildə, kraliça Annanın hakimiyyəti dövründə Şotlandiya, İngiltərə və Uels birləşir və vahid parlament formalaşır, bundan sonra krallıq Böyük Britaniya adlanır.\n"Şanlı inqilab"dan sonra da parlament ölkənin bütün əhalisini təmsil etmirdi. Böyük Britaniyanı (təminatlı insan haqları baxımından) hələ nə demokratik, nə də azad ölkə adlandırmaq olardı.\nƏhalinin yoxsul təbəqələri, eləcə də bəzi etnik azlıqlar və qadınlar səsvermə hüququndan və digər mühüm hüquqlardan məhrum idi. Maraqlıdır ki, məşhur iqtisadçı Adam Smit (1723 -1790) Edinburq Universitetinin professoru olsa da, səsvermə hüququna malik deyildi... 1876-cı ildə həyata keçirilmiş böyük seçki islahatı nəticəsində səsvermə hüququ olan şəxslərin sayı iki milyon nəfərədək artır. Böyük Britaniyada (ABŞ-da olduğu kimi) ümumi seçki hüququ uzun mübarizədən sonra yalnız bizim yüzilliyin 20-ci illərində tətbiq olunur. Böyük Britaniya qadınları seçki hüququna sonuncu olaraq nail olurlar (məhz nail olurlar, yuxarıdan almırlar).\nTəqribən səkkiz əsr ərzində zadəganlar, varlı tacir və sənayeçilər, muzdlu fəhlə və qulluqçular, etnik və dini azlıqlar, qadınlar addım-addım öz hüquq və azadlıqlarını genişləndirirdilər. Belə bir cəmiyyətdə hər hansı bir qrupun və ya ayrıca fərdin tarixinə, həyat tərzinə çevrilmiş haqlarını məhdudlaşdırmağa cəhd göstərmək belə mümkün deyil.\nBizim üçün Konstitusiyamıza yazılmış hüquqlar uğrunda mübarizə yenicə başlayır və bu mübarizə nə asan, nə də qısamüddətli olacaq və qoy şəxsi və siyasi azadlıqlar uğrunda Britaniya mübarizlərinin inadkarlığı bizim üçün ilhamverici örnək olsun.\nBritaniya parlamentinin "Hüquqlar Haqqında Qanun"u (1689)\n...Bununla yuxarıda adı çəkilən dini və dünyəvi lordlar, eləcə də üçüncü zümrə nümayəndələri onların mövqeyini təsdiq edən məktublara və seçkilərin onlara verdiyi hüquqa uyğun olaraq burada millətin tam və azad nümayəndəliyində toplaşıb yuxarıda göstərilən məqsədlərə çatmaq üçün xeyirxah niyyətləri tam ciddiliklə nəzərə alaraq, ilk növbədə onların qədim hüquq və azadlıqlarının bərpası və müdafiəsi məqsədilə belə hərəkət edərək bəyan edirlər:\n4. Parlamentin icazəsi olmadan müstəsna hüquq iddiası ilə taxt-tacın ehtiyacları və xərcləri üçün pul toplamaq qanunsuzdur...\n5. Subyektin krala petisiya (müraciət) vermək hüququ var və buna qarşı olan bütün maneələr qanunsuzdur.\n6. Sülh şəraitində parlamentdən icazəsiz krallıqda nizami ordu saxlamaq və onu gücləndirmək qanunsuzdur...\n8. Parlament üzvlərinin seçkisi azad olmalıdır.\n9. Parlamentdə nitq və fikir söyləmək azadlığı məhkəmədə və ya parlamentdənkənar hər hansı bir yerdə təqib oluna və töhmətləndirilə bilməz...\n11. Andlılar lazımi qaydada tərtib olunub seçilməlidir və böyük xəyanət(1) haqqında məsələyə baxılarsa onlar əmlak yiyələri olmalıdırlar.\n12. Məhkəmənin hökmü yoxdursa cərimələr qanunsuzdur.\n13. Parlament bütün şikayətləri təmin etmək, qanunları qorumaq, möhkəmləndirmək və onlara dəyişikliklər etmək üçün tez-tez toplanmalıdır.\nVə onlar təntənəli surətdə bildirir, tələb və təkid edirlər ki, yuxarıda sadalananlar hamıya və hər kəsə onların alınmaz hüquq və azadlıqları kimi şamil edilir; bu müddəalardan hər hansı birində insanlara ziyan gətirən çıxışlar, məhkəmə qərarları, hərəkət və əməllər nəticə kimi göstərilə və ya nümunə hesab oluna bilməz.\n1 Dövlət cinayəti - red.


MATC.AZ: Tarixin ən pis göstəricisi: Azərbaycan güləşi çökür\nTarixin ən pis göstəricisi: Azərbaycan güləşi çökür\n07 May 2021, 11:21\nAzərbaycanın kişilərdən ibarət sərbəst güləş üzrə milli komandası Tokioda keçiriləcək Yay Olimpiya Oyunlarından cəmi üç nəfər idmançı ilə təmsil olunacaq. Matc.az xəbər verir ki, Sofiyada keçirilən təsnifat turnirində güləşçilərimizdən heç biri lisenziya qazana bilməyib. Beləliklə, yayda keçiriləcək Olimpiya Oyunlarında Azərbaycanı yalnız Hacı Əliyev (65 kq), Hacımurad Hacıyev (74 kq) və Şərif Şərifov (97 kq) təmsil edəcək.\nAtlantada Azərbaycana ilk medalı (gümüş) qazandıran Namiq Abdullayev hazırda sərbəst güləş üzrə milli komandamızın baş məşqçisidir. Haqqın.az yazır ki, onun rəhbərliyi ilə komandamız ardıcıl uğursuzluğa məruz qalıb.\nSonuncu Rio Olimpiya Oyunlarında sərbəst güləş millisi 5 medal qazanıb. Tokioda isə maksimum 3 mükafat qazana bilərik. Amma bu dəfə olimpiadada kəskin rəqabətin gedəcəyini nəzərə alsaq, bu nailiyyətləri qazanacağımız çətin görünür.


Qayınanasını bıçaqlayan kürəkənə 5 il cəza verildi\n4 Noyabr 2014 12:20\nBu gün Bakı Ağır Cinayətlər Məhkəməsində qayınanasını bıçaqlamaqda təqsirləndirilən 1981-ci il təvəllüdlü Razim Həsənovun cinayət işi üzrə məhkəmə başa çatıb.\nTeleqraf.com xəbər verir ki, bu il fevralın 17-də Sumqayıt şəhəri Sülh küçəsi 29 ünvanında da Razim Həsənov münaqişə zəminində qaynanası Zərnigar Lətifovanı bıçaqlayıb. 53 yaşlı qadın sinə, qarın və qol nahiyyəsindən xəsarət alıb.\nHadisənin baş vermə səbəbinə gəlincə, Razim Həsənov həyat yoldaşı Zeynəb Həsənov ilə aralarında mübahisə yaranıb. Mübahisə nəticəsində məsələyə qaynana qarışıb. Münasibətlər gərginləşib və kürəkən qayınanasını bıçaqlayıb. Razim Həsənov qayınanasını söyüş söydüyü üçün vurduğunu deyib.\nRazim Həsənov Cinayət Məcəlləsinin 126-cı (qəsdən sağlamlığa zərər vurma) maddəsi ilə ittiham edilib. Hakim Səbuhi Hüseynovun sədrliyi ilə keçirilən prosesdə çıxış edən prokuror Razim Həsənovun 6 il müddətinə azadlıqdan məhrum edilməsini istəyib.\nProsesdə son sözlə çıxış edən razim Həsənov bağlanmasını istəyib. İki azyaşlı körpəsini dilə gətirən təqsirləndirilən şəxs ona yüngül cəzanın verilməsini xahiş edib. Daha sonra hakimlər hökm qəbul etmək üçün müşavirə otağına yollanıblar. Müşavirədən qayıdan hakimlər təqsirləndirilən şəxsin barəsində 5 il müddətinə azadlıqdan məhrum edilmə ilə bağlı hökm açıqlayıb.


02 may, 2021 00:34\nRusiya silahlı qüvvələri Amerika Birləşmiş Ştatları (ABŞ) üçün ekzistensial təhdid yaradır.\nBu barədə Konqresdə aprelin 29-da baş tutmuş dinləmələrin gedişində ABŞ Müdafiə Nazirliyi Kəşfiyyat İdarəsinin (DİA) direktoru, general-leytenant Skott Berriyer bəyan edib və bildirib ki, Rusiya özünün nüvə başlıqları istehsalı kompleksini fəal şəkildə yeniləyir, hər il onlardan yüzlərlə istehsal edir.\n«Rusiya silahlı qüvvələri Birləşmiş Ştatlar üçün ekzistensial təhlkə yaradır» - Skott dinləmələr zamanı qeyd edib.\n«CNN» telekanalının xəbər verdiyi kimi, ABŞ kəşfiyyatının yüksək məqamlı əməkdaşı bildirib ki, Rusiya «öz periferiyası boyunca» dövlətlər üzərində təsirini saxlayır.\n«Moskva öz strateji nüvə güclərinə investisiya yatırmaqda davam edir, strateji yavaşıtma potensialını gücləndirmək üçün yeni silah komplekslərini maliyyələşdirir və bu, bizim ölkəmizi təhlükə altında qoyur» - Berriyer qeyd edib.\nCNN diqqəti ona yönəldir ki, Berriyerin bəyanatı «Rusiya və ABŞ arasında münasibətlərin gərginləşdiyi fonda» səslənib. Ağ Ev ABŞ və Rusiya prezidentlərinin mümkün Avropa sammitinin detallarını işləyib hazırlayır. Sammit artıq yayın əvvəlində baş tuta bilər. Bu zaman Rusiya liderinin mətbuat katibi Dmitri Peskov xəbər verib ki, Moskva hələlik sammitin keçirilməsi barədə ABŞ-ın təklifinə rəsmi cavab verməyib.\nPentaqon kəşfiyyat idarəsinin başçısı senatorlara təsdiqləyib ki, Rusiyanın hərbi gücü nüvə silahına investisiyanın və onun işlənməsinin nəticəsidir.


Xeberci.tv - Azərbaycana hərbi yardıma hazır olan Pakistanla tərəfdaşlığın ŞOK SƏBƏBİ\nAna Səhifəyə getYazı ölçüsü :Azərbaycana hərbi yardıma hazır olan Pakistanla tərəfdaşlığın ŞOK SƏBƏBİAzərbaycanla Pakistan arasında mövcud olan strateji dostluq münasibətlərinin əsl səbəbini bilən varmı? Yəqin ki, Azərbaycanda bu sualı kimə versək, ilk növbədə Pakistanın müsəlman ölkəsi olmasını əsas gətirəcək. Yaxud ən böyük müsəlman dövlətlərdən biri olan Pakistanın Azərbaycanla İslam Əməkdaşlıq Təşkilatında birlikdə yer almasını səbəb kimi düşünənlər olacaq.\nXatırladaq ki, Pakistan Azərbaycanın müstəqilliyini tanıyan ilk dövlətlərdən biri olub. Ona görə də bir çox insanlar Azərbaycan-Pakistan tərəfdaşlığının 1991-ci ildən sonra, yəni müstəqillik dövründə formalaşdığını düşünür. Cebhe.info Facebook sosial şəbəkəsində yayılmış bir faktı oxucuların diqqətinə çatdırır. Bu məlumat Azərbaycan-Pakistan strateji dostluğunun tarixi kökləri ilə bağlı əksər insanların bilmədiyi məqamlara aydınlıq gətirir. Məlum olub ki, həmin əlaqələrinin daha dərin tarixi bağları var. Bu əlaqələrin əsasının qoyulması Azərbaycan xalqının böyük oğlu, tanınmış xeyriyyəçi Hacı Zeynalabdin Tağıyevin adı ilə bağlıdır. Belə ki, dahi şəxsiyyətin Pakistan xalqına etdiyi yaxşılıq iki ölkə və xalq arasında qardaşlıq münasibəti yaradıb. Belə ki, XX əsrin əvvəllərində Pakistan ərazisi Britaniya müstəmləkəsi olanda yerli əhali arasında kütləvi pandemiya yayılıb. İnsanlar bu ağır xəstəlikdən kutləvi şəkildə dünyasını dəyiışirdi. Həmin vaxt azərbaycanlı milyonçu Hacı Zeynalabdin Tağıyev şəxsi vəsaiti ilə 300 min ampula peyvənd alıb indiki Pakistan ərazisinə göndərir. Bununla da pandemiyanın qarşısı alınır. Qədirbilən Pakistan xalqı 1947-ci ildə müstəqillik əldə etdikdən sonra bu faktı tarix dərsliyinə daxil edirlər. Beləliklə, Pakistanda 1940-ci illərdən bu yana doğulmuş şəxslərin hamısı Azərbaycanı özlərinə doğma ölkə kimi tanıyır. Ona görə də bu gün də 200 milyonluq Pakistan xaqlı və dövləti Hacı Zeynalabdin Tagıyevin ruhuna dualar oxuyur. Qeyd edək ki, Pakistan indiyə qədər Ermənistanı suveren dövlət kimi tanımır və Dağlıq Qarabağ probleminə münasibətdə Azərbaycanı dəstəkləyir. Hətta aprel ayının əvvəlində cəbhədə ağır döyüşlər gedən zaman mediada Pakistanın 100 minlik ordusunun döyüş vəziyyətinə gətirildiyi barədə məlumat da yayılmışdı.Qeyd edək ki, indi də Azərbaycan tərəfdən xeyriyyəçilik ənənələri qorunub saxlanılır. Heydər Əliyev Fondunun xəttilə Pakistanda zəlzələdən zərərçəkmiş məktəblər təmir edilib və bir sıra humanitar aksiya həyata keçirilib. Hazırda da dərin tarixi olan dostluq münasibətləri yüksək səviyyədə davam etdirilir. Teqlər: Bu xəbər cəmi 2080 dəfə oxunuldu увеличение трафика на сайт


525-ci Qəzet - “Şayiələrin ən çox qaynaqlandığı yer sosial şəbəkələrdir” - Müsahibə\nMİLLƏT VƏKİLİ ETİBAR ƏLİYEV: “TANINMIŞ ŞƏXSLƏRİN BÖYÜK KƏSİMİNİN TƏNQİDƏ QARŞI İMMUNİTETİ ÇOX ZƏİFDİR”\n"525"in suallarına tanınmış təhsil eksperti, Milli Məclisin üzvü Etibar Əliyev cavab verir:\n“O seçki kampaniyası bizə təcrübə qazanmaq imkanı verdi”\n- Etibar müəllim, sizi çoxdan tanıyan insanlar haqqınızda danışarkən ilk olaraq ötən əsrin 80-ci illərinin sonu, 90-cı illərin əvvəllərini xatırlayırlar. Onlar sizin o qaynar illərdə çox fəal olduğunuzu deyir, builki parlament seçkisindəki sürpriz qələbənizdən danışarkən isə, sizin hələ o illərdən seçki təcrübəsinə malik olduğunuzu vurğulayır, 90-cı ildə keçirilən parlament seçkisində görkəmli dilçi alim Aydın Məmmədovun vəkili kimi fəal iştirakınızı qeyd edirlər. Gəlin söhbətə də elə ötən əsrin 90-cı illərindən başlayaq. O illəri necə xatırlayırsınız?\n- Biz həmin dövrü keçid dövrü adlandırırıq. O illər bizim nəsil çox fəal idi. Biz xalq hərəkatında iştirak etmiş, qanlı 20 Yanvarı görmüş adamlar idik. Həmin dövrün parlament seçkisi çox mürəkkəb və çətin idi - namizədlərin imzatoplama kampaniyasından tutmuş, siyasi cəhətdən fəal insanların ziyalılarla üz-üzə qalmalarına qədər. Rəhmətlik Aydın Məmmədov o vaxt vəkil seçimində mənim də üzərimdə dayanmışdı. Siz dediyiniz kimi, o seçki kampaniyası bizə təcrübə qazanmaq imkanı verdi. Aydın Məmmədovu seçicilərə təqdim etmək çətin deyildi. Çətini ona söz verilənə qədər idi. O, həmin seçkidə parlaq qələbə qazanmışdı. Aydın Məmmədov təkcə siyasət məktəbi deyildi, o, həm də ədəbiyyat, elm və dostluq məktəbi idi. Mənim üçün ən maraqlısı odur ki, həmin dövrlərdə Aydın müəllimin ətrafında olan insanlar indinin özündə də səmimi dostdurlar.\n- Bu gün siz cəmiyyətdə daha çox təhsil mütəxəssisi kimi tanınırsınız. Bu sahəyə nə vaxt gəldiniz? Təhsil sahəsində fəliyyətə başlamağınız, bu illər ərzindəki fəaliyyətiniz dövründə tez-tez xatırladığınız məqamlar az deyil yəqin.\n- Mən 1992-ci ildən 2002-ci ilə qədər Təhsil Nazirliyində çalışmışam. Çalışdığım illərdə elmi fəaliyyətlə də məşğul olmuşam və alimlik dərəcəsi almışam. Nazirliyin özündə çalışıb ekspert olmaq mümkün deyildi, çünki bizim idarəetmə sistemimiz buna qəti imkan vermir. Nazirlikdən ayrıldıqdan sonra qeyri-hökumət təşkilatı təsis etdim və qeyri-təvazökarlıq kimi görünməsin, ilk təhsil eksperti oldum. “Ekspert” anlayışı bizim cəmiyyətdə indi də normal qəbul olunmur. Buna görə də məsələn, səhiyyə, elm və başqa mühüm sahələrdə ekspert institutu yaranmayıb. Bütün sahələrdə alternativ fikrə böyük ehtiyac var. Xətti təfəkkür heç bir sahədə inkişafa gətirməyib.\n- Gələk builki parlament seçkisinə. Necə oldu ki, birdən-birə namizədliyinizi irəli sürmək fikrinə düşdünüz? Sizi bu addımı atmağa hansı amillər vadar elədi?\n- Mən heç nəyi birdən-birə, qəfildən etmirəm. Milli Məclisə növbədənkanar seçkinin keçirilməsinin namizədliyimi irəli sürməyimdəki rolunu da danmıram. İnsan özünə güvənməlidir. Mənim seçki kampaniyası aparmaq, insanlarla ünsiyyət qurmaq imkanım başqa namizədlərdən geri qalmırdı. Dövri mətbuatdan, televiziyalardan kifayət qədər tanınırdım. Seçicilərlə görüş optimist hisslərimi gücləndirirdi. Seçkidə ən mühüm metodlardan biri müşahidə qabiliyyətidir. Müşahidələrim məni aldatmadı. Səhv etmirəmsə, Çörçillin fikridir, deyir ki, əgər məqsədinə nail olmaq istəyirsənsə, gərək hər gün az da olsa ona doğru irəliləyəsən.\n- Seçki kampaniyası dövründə namizədliyinizi irəli sürdüyünüz 31 saylı Suraxanı ikinci seçki dairəsi ən hərəkətli, hətta qalmaqallı dairələrdən biri oldu. Rəqiblərinizdən iki nəfər - son deputat Fərəc Quliyevlə Mehman Hüseynov arasında ciddi qarşıdurma müşahidə edildi. Siz bu qarşıdurmada mümkün qədər kənarda dayanmağı bacardınız. Rəqibləriniz arasında yaşanan bu olayların sizin seçki kampaniyanıza hansısa təsirləri oldumu?\n- Haqlısınız, hərəkətli və qalmaqallı dairə idi. Mehman Hüseynov-Fərəc Quliyev qalmaqalında mənim heç bir rolum olmayıb. Mənim orda rolum barədə deyilənlər yalan və böhtandan başqa bir şey deyil. Fərəc Quliyevi görmək imkanı çox məhdud olduğundan biz - bir neçə namizəd seçkinin demokratik keçirilməsi naminə əlimizdən gələni etmək barədə razılığa gəlmişdik. Seçki kampaniyasında namizədlər səs toplamaq üçün mübarizənin müxtəlif üsullarından istifadə edirlər. Bu, tarixən belə olub. Mehman Hüseynovun istifadə etdiyi üsulu isə hamı gördü. Bir məsələni qeyd edim ki, 31 saylı Suraxanı ikinci seçki dairəsi seçki nümunəviliyi ilə tarixdə qalacaq. Bir neçə məntəqədə təkcə Mehmanın yox, başqa hansısa namizədin də cüzi səs çoxluğu qazanması təbii qəbul olunmalıdır. Namizədlərin bütün məntəqələri əhatə edən seçicilərlə işləmək imkanları bərabər ola bilməz. Bura hava şəraitinin və namizədin yaşadığı yerin təsiri də danılmazdır. Mehman Hüseynovla Fərəc Quliyevin konfliktinə qədər və ondan sonra da dairədə ən rasional kampaniyanı aparan mən olmuşam. Buna görə də qələbəmə inamım çox böyük idi.\n- Seçkilərdəki qələbənizi gözlənilməz, sürpriz sayanlar da oldu, alqışlayanlar da. Amma buna görə sizə irad bildirənlər, hətta əleyhinizə danışanlar da vardı. Bu fərqli mövqeləri necə izah edərdiniz?\n- Elə fərz edin ki, 121 deputatın içərisində ən gözlənilməz, sürpriz qələbə mənim olub. Mənim qələbəmi alqışlayanlarla alqışlamayanlara eyni prizmadan baxıram. Maraqlar toqquşan yerdə bu, qaçılmazdır. Adətən cəmiyyətdə iki əsas mövqe olur: ziyalı mövqeyi və cahil möqe. Mənim üçün ikinci yox, birinci mövqe önəmli və maraqlıdır. Paradoksa diqqət edin: müəllim onu söyənə, təhqir edənə səs verməli idi, yoxsa 25 ildən artıq vaxt ərzində onun problemləri ilə məşğul olana? Seçkinin əleyhinə danışanların çoxusu seçkiyə qatılanlardır və onlar özlərinin aldıqları real səslərdən də xəbərdardırlar. Ancaq çoxusunun yanaşması cığallıqdan başqa bir şey deyil. Seçki kampaniyasında dezinformasiyalar həmişə rol oynayıb. Ancaq onlara cavab vermək xeyli vaxt itkisinə səbəb olur. Azərbaycan cəmiyyətində öyüdverən missiyasını üzərinə götürən xeyli sayda adamlar peyda olub.\n- Millət vəkili kimi parlamentin ilk iclası sizə necə təsir bağışladı? Parlamentin ab-havası təxmin etdiyiz, düşündüyünüz kimi idi? Hansısa xəyal qırıqlığı yaşamadınız ki?\n- Bildiyiniz kimi, bu seçkidə parlamentə 42 nəfər yeni deputat seçilib. İstər yenilər, istərsə də köhnə depuatların əksəriyyəti ilə dostluğum və tanışlığım var. Parlamentin rəhbərliyi tanınmış və kifayət qədər səriştəli şəxslərdən seçildi. Komitələrin əksəriyyətinin sədrləri və müavinləri yeniləndi. Bunun ab-havaya müsbət təsirini, əlbəttə ki, əksəriyyət hiss edir. Etiraf edim ki, parlamentin ilk iclaslarını yeni seçilmiş sədr, professor Sahibə Qafarova yüksək peşəkarlıqla apardı. Komitələrin işində də xeyli canlanma hiss etdim. Ölkə başçısı cənab İlham Əliyev parlamentin ilk iclasındakı çıxışında Milli Məclisin qarşısına yeni vəzifələrin durduğunu vurğuladı. Düşünürəm ki, bütün deputatlar üzərinə düşən vəzifələrin məsuliyyətini dərk etməlidirlər.\n- Milli Məclisin iclaslarında millət vəkili, bildiyimizə görə, həm də yaxın dostunuz Fazil Mustafa ilə yanaşı oturursunuz. Bu, ikinizin təşəbbüsü, istəyi ilə oldu, yoxsa təsədüfən belə alındı?\n- Fəlsəfədə təsadüf və zərurət bir-birindən təcrid olunmuş halda mövcud deyil. Zərurət bu və ya başqa prosesdə inkişafın başlıca istiqaməti, meyli kimi meydana çıxır, lakin bu meyl çoxlu təsadüflər arasında özünə yol açır. Təsadüf zərurətin təzahür formasıdır. Fazil bəylə uzun illərdir, dostuq. O, təcrübəli parlament üzvüdür və onunla yanaşı əyləşmək mənə xoşdur. Fazil bəy mütaliə sahəsində də Azərbaycanda söhbət edəsi mümkün olan azsaylı insanlardan biridir.\n- Parlamentdə iki komitənin üzvüsünüz. Bu, öz seçiminizdir, yoxsa?\n- Parlamentdə Elm və təhsil, eləcə də Gənclər və idman komitələrinin üzvüyəm. Bunların hər ikisi tam müstəqil şəkildə seçdiyim komitələrdir. Bu komitələrin bir-biri ilə bağlılıqları var. Təhsildə, elmdə, gənc nəslin yetişdirilməsində, idmanda ortaq dəyərlər mövcuddur. Uzun illərdir, biz bunun fəlsəfəsi ilə məşğuluq. Mənəvi cəhətdən sağlam, öz idealları ilə yaşayan, xeyirxah və zəhmətkeş, yorulmaz və cəsur, dürüst və ədalətli olan, yüksək peşəkarlığa can atan, valideynləri, vətəni, bəşəriyyət qarşısında borcunu anlayan və ödəyən, layiqli vətəndaş, yaxşı qonşu, iş yoldaşı, əsgər, biznes tərəfdaşı, ailə başçısı olacaq insanları dəyərlərlə yetişdirmək mümkündür. Düşünürəm ki, bu məsuliyyətli işdə parlamentin də rolu danılmazdır.\n- Deputatlar koronavirus testindən keçdilər deyəsən. Siz də keçmisiniz yəqin. Yaşı 65-dən yuxarı olan həmkarlarınız da keçdilərmi bu testdən?\n- Bizi iki dəfə koronavirus testindən keçirdilər. Mən testən keçən zaman bütün yaş kateqoriyalarından olan deputatlarla rastlaşdım. Testdən keçmək insanların tutduğu vəzifələrdən və statusdan asılı olmamalıdır. Milli Məclisin üzvləri bu prosesə çox həssas yanaşırlar.\n- Son günlər pandemiya təhlükəsi cəmiyyəti düşündürən birinci problemdir. Bu barədə nə deyərdiniz? Görülən tədbirlərə, qaydalara əməl etmək istəməyən, laqeyd insanlar, medianın bu sahədə gördüyü iş və nəhayət, fəal olduğunuz sosial şəbəkələrdə bunula bağlı yayılan çeşidli xəbərlər barədə nə demək istərdiniz?\n- Pandemiya anlayışı yunanlardan gəlib. Mənası “ümumxalq” deməkdir. Ümumdünya Səhiyyə Təşkilatı bu məşhur virusu “pandemiya” adlandırmaqda yanılmadı. Pandemiya təhlükəsi artıq bütün ölkələrin milli təhlükəsizlik probleminə çevrilib. Müşahidələr də göstərir, hansı ölkələrdə ki, hökumətin atdığı addımlarla vətəndaşların atdığı addımlar üst-üsə düşürsə, ciddi narahatçılığa ehtiyac qalmır. Ölkə başçısı cənab İlham Əliyevin bu istiqamətdə gördüyü işlər nümunəvi xarakter daşıyır. İanə fondunun yaradılması, karantin rejiminin tətbiqi, yeni xəstəxananın açılması müsbət dəyərləndirilməlidir. Qalır maarifçilik işlərinin miqyasının genişləndirilməsi. Düşünürəm ki, bu istiqamətdə müəyyən boşluqlar var. Sosial şəbəkələr insanları televiziyalardan ayırıb. Şayiələrin ən çox qaynaqlandığı yer isə sosial şəbəkələrdir. Bu məsələdə vətəndaşlar həm məsuliyyətli, həm də intizamlı olmalıdır. İntizamlı olmaq cəmiyyətin, məsuliyyətli olmaq isə insanın öz xeyrinədir. Yaxşı olardı ki, indiki situasiyada insanlarımızda bu iki keyfiyyət birləşsin. İndi televiziyaların və kütləvi informasiya vasitələrinin əsas mövzusu bu olmalıdır. Həkimlər, digər sahələrin nüfuzlu şəxsləri danışmalıdırlar. Virusa qarşı mübarizə maksimal səviyyədə təcridolunmadır. Təəssüflər olsun ki, bir çox insanlar bunu anlamaq istəmirlər.\n- Siz həm də sosial şəbəkələrin ən fəal iştirakçılarındansınız. Qısa müddət ərzində Feysbukda tanınmağı, xeyli izləyici toplamağı bacardınız. Səhifənizdə yazıb paylaşdığınız statuslar sizin çoxtərəfli bilgilərə sahib bir ziyalı olduğunuzu ortaya qoydu. Təkcə təhsil sahəsi ilə bağlı yox, ən müxtəlif məsələrlə bağlı fikirləriniz izləyiciləriniz tərəfindən maraqla qarşılandı. Bu müddətdə yazdığınız statuslar arasında bəzən müxtəlif şəxlərlə bağlı ironiya, sarkazm ifadə edən fikirləriniz də xüsusi diqqət çəkdi. Artıq millət vəkilisiniz, Milli Məclisin üzvüsünüz. Yeni statusunuz sosial şəbəkələrdəki bundan sonrakı fəaliyyətinizə yumşalmaq, mülayimləşmək, loyallıq göstəmək baxımından təsir göstərəcəkmi? Həmin sərt statusları yenə oxuya biləcəyikmi?\n- Açığı, bu sualı sizdən gözləyirdim. Sosial şəbəkələr seçki prosesidə apardığım təbliğat kampaniyasında mənə əvəzsiz dəstək oldu. İnsan bildiklərini bölüşməlidir. Mən müxtəlif mövzularda etdiyim paylaşmalarımda əsla özümün kimdənsə savadlı olduğumu göstərmək missiyasını üzərimə götürməmişəm. Ən azından sizlər məni yaxşı tanıyırsınız. Bəzən nəsə yazanda yazıda yumor, sarkazm elementlərinin çatışmamasının yazının ruhuna təsir göstərdiyini hiss edirsən. Mən bunu görürəm. Hətta mənə qarşı da bunları kimsə qədərində, ustalıqla işlədəndə sevinir və onu dəyərləndirirəm. Çox təəssüf ki, tanınmış şəxslərin böyük kəsiminin tənqidə qarşı immuniteti çox zəifdir. Deyirsiniz ironiyanı, sarkazmı, yumoru donduraq? Bunlar donan şeylər deyil. Azad Mirzəcanzadə demişkən: “Deyə bildimmi?”\n- Etibar müəllim, dostlarınız sizin zəngin kitabxananızın olduğunu, özünüzün isə kitab vurğunu olduğunuzu deyirlər. Bu sevgi, zəngin kitabxana yaratmaq istəyiniz nədən irəli gəlir - oxumaq, öyrənmək həvəsindən, yoxsa sadəcə xobbidir?\n- Mən şəxsi kitabxana yaratmaq işinə 1989-cu ildən başlamışam. Kitabxananın iki meyarı var - kəmiyyət və keyfiyyət meyarları. Və bir də hansı kitabın yanında hansı kitabı qoymaq bacarığı. Bunun üçün kitab da olmalıdır ki, seçimini dəqiq edə biləsən. Adamlar var ki, kəmiyyət meyarına daha çox üstünlük verirlər. Amma məncə, kəmiyyət keyfiyyəti tamamlamalıdır. Zəngin kitabxana yaratmaq - birincisi, oxumaq və öyrənmək, sonra nəsə yazmaq istəyindən gəlir. Xobbi də bunlardan doğur. Bir nəfər zəngin kitabxanasını satırdı. Oxuduğu kitabların əksəriyyətinin içində kitab haqqında fikirlərini bir vərəqdə qeyd etmişdi. Bir neçəsini oxudum. Mənə çox maraqlı gəldi. Koronavirusla bağlı artıq neçə gündür, Bakı Kitab Mərkəzinə, Akademiya Kitab Mərkəzinə, “Libraff” kitab mağazalarına və Elsonun bukinistinə gedə bilmirəm.\n- Tanınmış adamlardan, dostlarınızdan daha çox kitab oxuyan, mütaliəyə böyük önəm verən kimlərin adlarını çəkərdiniz? Onların arasında fərqli sahələrə aid kitablara üstünlük verənlər kimlərdir?\n- Kitab mağazalarında sahələr üzrə nadir kitabların aylarla qalması onu göstərir ki, oxuyanların sayı kəskin şəkildə aşağı düşüb. Ötən əsrin 60-cı illərindən sonra dünyada elmin populyarlaşdırılması istiqamətində böyük hərəkat başlandı. Görkəmli alimlər bu məqsədlə minlərlə kitablar yazdılar. Məqsəd humanitarların təbiət elmlərinə, təbiət elmlərinin nümayəndələrinin humanitar elmlərə olan marağını artırmaq idi. Bu gün biz gənclərə yaş səviyyələrinə uyğun olaraq hansı kitabları oxumağın əhəmiyyəti ilə bağlı tövsiyələr verməliyik. Bunun üçün isə birinci növbədə özümüz də oxumalıyıq. Mən kitab oxuyanları çox yaxşı tanıyıram - kitab mağazalarında rast gəlməklə, yazılarını oxumaqla, danışıqlarını dinləməklə. Daha çox oxuyan və zəngin kitabxanası olanlar içərisndə professor Rəhman Bədəlovun, professor Səlahəddin Xəlilovun, professor Qorxmaz Quliyevin, akademik Kamal Abdullanın, millət vəkili Fazil Mustafanın, naşir Şahbaz Xuduoğlunun, AMEA-nın Fəlsəfə İnstitunun əməkdaşı Tağı Bəşirovun və başqalarının adlarını çəkə bilərəm.\n- Gənc nəslin mütaliəsi məsələsinə toxudunuz. Yeni nəslin təhsilə, oxumağa, mütaliəyə münasibəti sizi qane edirmi?\n- Yox, qane etmir. Mən 10 ilə yaxın ali məktəblərdə dərs demişəm. Ali məktəb müəllimlərinin böyük əksəriyyəti dərs dediyi fəndən hansı yeni ədəbiyyatın çap olunduğu ilə maraqlanmırlar. Yeni nəsli mütaliyəyə sövq etmək üçün orta və yaşlı nəsil oxumağa meylli olmalıdır. Dünyanın nəhəng intellektuallarının dialoqlarını oxuyun, onlar kitabı təbliğ edirlər. Bizdə isə kitabı sevməyənlər elektron resursların təbliğatını aparırlar. Bu, kitabı gözdən salmaq cəhdidir. Umberto Eko müsahibələrinin birində deyirdi: “Oxumaq üçün hansısa informasiya daşıyıcısı lazımdır. Bu, təkcə kompüter ola bilməz. Cəhd edib bir saat hansısa romanı ekrandan oxuyun. Gözləriniz tennis topuna çevrilə bilər”. Amma bu fikirləri kitablarla bağlı demək mümkün deyil.


“Qurban belə gəlinə” - — Nadir\n“Qurban belə gəlinə” - - Nadir\n15.03.2014 | 12:40\n“Qafqazinfo” xəbər verir ki, sözləri Aşıq Əhlimana, musiqisi Vaqif Mustafazadəyə məxsus olan mahnıya rejissor Nail Naiboğlu ekran həyatı verib.\nHəyata keçirdiyi layihəsindən söz açan Qafarzadə bildirib ki, klip xüsusi olaraq V.Mustafazadənin doğum günü üçün hazırlanıb:\n“Yeni klipim işıq üzü gördü. Bildiyiniz kimi sabah ölməz bəstəkarımız Vaqif Mustafazadnin yubileyidir. Vaqif Mustafazadə bəstəsinə müraciət etməyim çoxdankı arzum və istəyim idi. İstəyimi həyata keçirdikdən sonra, bu bəstəyə klip çəkdirmək barədə düşündüm. Məhz bu gündə həmin klipi təqdim etdim. Allah Vaqif müəllimin ruhunu şad etsin”.\nN.Qafarzadə onu da əlavə edib ki, klipdə Azərbaycanın tanınmış rəqqasəsi Fatimə Fataliyeva da rol alıb:\n“Klipdə mənim bu sənətdə 3 dostumdan biri, bəlkə də birincisi sayılan “Göyçək” Fatimə də rol alıb. Tərəf müqabilim odur. Klipi çəkən rejissor Nail Naiboğluna və onun komandasına da çox sağolumu bildirirəm”.


Koronavirus Covid19 təsiri: sağlamlıq və çirklənmənin azaldılması | Şəbəkə Meteorologiyası\nKoronavirus Covidin təsiri19\nKoronavirus pandemiyası artıq dünyada realdır. Çində təcrid olunmuş bir hadisə olaraq başlayan hadisənin qlobal bir pandemiya olduğu ortaya çıxdı. Covid19 koronavirusunun həm insan sağlamlığı, həm də ətraf mühit üçün çoxsaylı təsiri var. Sonuncusu üçün koronavirusun bir qədər faydası olduğu deyilməlidir.\nBu yazıda nələrin olduğu barədə danışacağıq koronavirus Covidin təsiri19.\n1 Bütün dünyada yoluxmuşdur\n1.1 Koronavirus nədir?\n2 Koronavirus Covidin təsiri19\n3 Covid19 koronavirusunun çirklənməyə təsiri\nBütün dünyada yoluxmuşdur\nBu yayılmış virusdan ən çox təsirlənən ölkələr arasında Çin, İtaliya, Almaniya və İspaniyaya rast gəlirik. Bu virusun bir sahibdən digərinə yayılması üçün imkan onu çox təhlükəli edir. Bütün xəstəliklərdə olduğu kimi, bu xəstəliyin yayılması ilə əlaqədar daha çox problemi olan bəzi risk qrupları var. Bu vəziyyətdə, diabet, xərçəng və ya tənəffüs problemləri kimi əvvəllər patologiyası olan 50 yaşdan yuxarı olanlar, sağlam gənclərdən daha pisdirlər.\nİnfeksiyaların başlıca artması və sürəti ilə qarşılaşır, İspaniya hökuməti 15 gün ərzində həyəcan vəziyyəti elan etdi. Bu, mümkün qədər uzun müddət evdə qalmaq məcburiyyətində qalan bütün əhalini karantinaya aldı. Yalnız çölə çıxıb özünüzü və köpəklə gəzmək, ya da işə getmək kimi bəzi ehtiyaclarınızı təmin edə bilmək üçün ədalətli və zəruri olanı satın almanıza icazə verilir.\nİnsanların böyük əksəriyyəti iş günlərini evdən davam etdirməyə imkan verən uzaqdan işləyirlər. Evlərin məhdudlaşdırılması, virusun yayılmasına nəzarət etmək və doyma qarşısını almaq üçün sağlamlığı daha yaxşı idarə etmək strategiyalarından biridir.\nBu virus, keçən ilin dekabrında Wuhan’da ortaya çıxan koronavirus səbəb olduğu bir yoluxucu xəstəlik yaradır. Koronaviruslar Həm insanlarda, həm də heyvanlarda müxtəlif xəstəliklərə səbəb ola biləcək geniş bir virus ailəsidir. Bu tip epidemiyalar ümumiyyətlə ribonuklein turşusunu genetik material kimi istifadə edərək heyvanların viruslarına və digər canlılara ötürülməsinə səbəb olur. Covid19 koronavirusunun mənşəyinin əsas şübhəlisi yarasa.\nƏvvəlcə ilanlarda yerləşə biləcəyini iddia edən bəzi araşdırmalar var. Bir çox insan bu virusu qriplə müqayisə etsə də, adi qrip, yoluxanlarla nisbətdə daha az ölümə səbəb olur. Koronavirus halında, xəstələrin% 3.4-ü və adi qripin% 1-dən az olması ehtimalı var. Mövsümi bir davranışa sahib olduğu bilinmir, buna görə baharın şimal yarımkürəsində gəlişi ilə azalmağa başlayacağını bilmirik.\nBu virusu əhatə edən sirlərdən biri də mutasiya qabiliyyətidir. Bu, bir növ peyvəndin onu aradan qaldırmaq üçün yetərli olub olmadığını və ya hər mövsümü fərqli bir şəkildə qaytaracağını bilmək üçün müəyyən bir dəyişən olacaqdır. Wuhan'dan ayrılan virus, İspaniyaya gələn virusla tamamilə eyni deyil. Bu ölkədə təsdiqlənmiş ilk hadisələrdən ilk tam SARS-CiV-2 genomu alındı və daim mutasiyaya uğradığı açıqlandı.\nXəstəliyin ötürülməsi ilə bağlı qəti nəticələr çıxara biləcəyi kifayət qədər bilinməsə də, xəstəliyin çox sayda klinik xüsusiyyətləri və bəzi ölçüləri müəyyənləşdirməyimizə kömək edən yayılma dərəcəsi var. Xəstələrin ən çox rast gəldikləri əsas simptomlardan bəziləri bunlardır:\nBəzi xəstələrdə əzələ ağrıyır\nBəzilərində burun tıkanıklığı\nRinore bütün xəstələrdə deyil.\nBəzi xəstələrdə boğaz ağrısı\nBəzi xəstələrdə ishal.\nBütün bu simptomlar ümumiyyətlə kifayət qədər mülayimdir və tədricən görünür. Yoluxmuş insanların bəziləri bu təsirlərin və simptomların heç birini göstərmir və hətta xəstələnmirlər. Virusa qarşı olan hər altı nəfərdən yalnız birində nəfəs almaqda çətinlik çəkən ciddi bir xəstəlik inkişaf edir. Bu insanlar xüsusilə yaşlı insanlardır və yüksək qan təzyiqi, ürək problemləri və ya şəkərli diabet kimi əvvəllər tibbi vəziyyəti olduğu görünür. Bəzi daha ciddi hallarda sətəlcəm, ağır kəskin tənəffüs sindromu və böyrək çatışmazlığına səbəb ola bilər.\nXəstəliklərə Nəzarət və Profilaktika Mərkəzləri simptomların görünə biləcəyini təxmin edirlər məruz qaldıqdan sonra yalnız iki gündə və ya maksimum 14 gündə. Bununla birlikdə, bu yeni koronavirusun inkubasiya müddətinin 24 günə qədər ola biləcəyini düşünən bəzi epidemioloqlar var.\nCovid19 koronavirusunun çirklənməyə təsiri\nBu pandemiyadan yaxşı bir şey əldə etmişiksə, bu qlobal çirklənmənin azalmasıdır. Geniş yayılmış nəqliyyat vasitələrinin məhdudlaşdırılması və azaldılması bir çox ölkədə hava keyfiyyətinin yaxşılaşdırılmasına kömək etmişdir. Fosil yanacaqlı nəqliyyat vasitələrindən istifadə edərək nəqliyyatın sənaye fəaliyyətində azalmaya səbəb oldu.\nYalnız bir neçə həftə əvvəl bu pandemiyanın necə böhran keçirdiyini göstərən bəzi araşdırmalar və peyk şəkilləri yayımlandı Çindəki bütün CO25 emissiyalarını% 2 azaldıb və İtaliyada əhəmiyyətli bir azalma olduğunu göstərir hava keyfiyyətini mənfi təsir edən və istixana qazı olan azot dioksid kimi çirkləndiricilərin konsentrasiyası ilə.\nKoronavirus bütün vətəndaşları evdə qapanmağa məcbur etdikdən sonra havanın çirklənməsi kəskin şəkildə azaldı. Çirklənmə əsasən insan fəaliyyətindən əmələ gəlir, çünki qazlar işlənmiş borulardan və elektrik enerjisi istehsalından yayılır. Xüsusilə karbon dioksid emissiyalarını artıran kömürlə işləyən elektrik stansiyalarıdır. Səyahət məhdudiyyətləri sayəsində bir çox şirkət və fabrik bağlandı və daha az enerji sərf etdi.\nMadrid və Barselonada həyəcan siqnalı verildikdən sonra hava keyfiyyəti də yaxşılaşmağa başladı duzlu baş barmağı. Həyat məlumatları bulud təbəqələrində və iqlim dəyişikliyində bəzi kiçik dəyişikliklər ola bilər, baxmayaraq ki, tullantıların azaldılması hava keyfiyyətinin yaxşılaşdığı İtaliyadakı tıxanma ilə üst-üstə düşür.\nÜmid edirəm bu məlumatlarla Covid19 koronavirusunun təsirləri haqqında daha çox məlumat əldə edə bilərsiniz.\nMəqaləyə tam yol: Şəbəkə Meteorologiyası » Meteorologiya » Elm » Koronavirus Covidin təsiri19


Quba hadisələri zamanı, 1 mart 2012\nQuba hadisələrinə görə cinayət məsuliyyətinə cəlb edilən daha 4 nəfərin adı məlum olub. Bunlar Samit Talıbov, Mətləb Dadaşov, Sərvin Çobanov və Səxavət Ələkbərovdur.\nBu barədə AzadlıqRadiosuna Helsinki Vətəndaş Assambleyasının şimal bölgəsi üzrə əməkdaşı Aftandil Məmmədli məlumat verib.\nOnun sözlərinə görə, həmin şəxslərin adları ilk dəfə avqustun 22-də Quba hadisələri ilə bağlı keçirilən birinci məhkəmə prosesində açıqlanıb.\n«İndiyə qədər bu 4 nəfərin adı heç yerdə çəkilmirdi, heç biz də bilmirdik. Onların hamısından rayonu tərk etməmək barədə iltizam alınıb».\nAvqustun 22-də onlarla birgə daha 4 nəfər təqsirləndirilən şəxslə bağlı ilk məhkəmə prosesi keçirilib. Bəzi şəxslərin vəkilləri olmadığından proses avqustun 28-ə qədər təxirə salınıb. 8 nəfərin hamısı Cinayət Məcəlləsinin 3 maddəsi ilə zərərçəkmiş şəxsə külli miqdarda ziyan vurmaqla qəsdən əmlakı məhvetmə və ya zədələmə, yandırmaqla, partlatmaqla və ya başqa ümumi təhlükəli üsulla əmlakı qəsdən məhvetmə, ictimai qaydanın pozulmasına səbəb olan hərəkətləri təşkil etmədə ittiham olunurlar.\n3 İLDƏN 7 İLLƏDƏK\nİttihamlar təsdiqlənsə saxlanılanları üç ildən yeddi ilədək müddətə azadlıqdan məhrum etmə gözləyir.\n2012-ci il martın 1-də Qubada icra hakimiyyətinin başçısı Rauf Həbibovun istefası tələbi ilə etiraz aksiyası keçirilib. Aksiyaçılar Rauf Həbibovun ötən il noyabrın 22-də sosial məsələlərin müzakirəsinə həsr olunmuş müşavirədə səsləndirdiyi bəzi fikirləri qubalılara hörmətsizlik kimi qəbul etdiklərini vurğulayıblar. Hadisələrdən bir neçə gün əvvəl isə internetdə Rauf Həbibovun həmin müşavirədəki çıxışının videosu yayılmışdı.\nQubada baş verənlərin istintaqını Respublika Prokurorluğunun Ağır Cinayətlərə Dair İşlər üzrə İstintaq İdarəsi aparır. Hadisələrə görə 30-dan çox adam istintaqa cəlb olunub. Onlardan bəziləri haqqında həbs qətimkan tədbiri seçilib. Həmin şəxslərin arasında Qubadakı Xəyal TV-nin baş direktoru və redaktoru da var.\nQuba hadisələrinə görə tutulanların həbsi 2 ay uzadılıb\nQubada həbs olunanların işi məhkəməyə göndərilir\nQuba hadisələrinə görə həbs olunanların məhkəməsi başlayıb


Yeni avtomobil yolunun Sumqayıtadək hissəsində təmir-bərpa işləri davam edir » YeniSumqayit.az - Sumqayıt xəbərləri, maraqlı xəbərlər, yeniliklər vs...\nBakı - Quba - Rusiya Federasiyası ilə dövlət sərhədi yeni avtomobil yolunun 16-cı kilometrindən (VAZ dairəsi) 30-cu kilometrinədək (Sumqayıt) olan 14 km hissəsində təmir-bərpa işləri davam etdirilir.\nAzərbaycan Avtomobil Yolları Dövlət Agentliyindən verilən məlumata görə, təmir-bərpa işləri zamanı yol örtüyünün aşınma qatı frezlənərək kənara daşınır, örtüyün deformasiyaya uğramış hissələri, yatağın yararsız qruntu qazılaraq çıxarılır, əks-dolğu işləri görülür və yeni yol əsası inşa edilir. Yeni yol əsasının inşasının aparıldığı ərazilərə hamarlayıcı lay asfalt-beton örtüyü döşənir.\nBeton arakəsmələr dəmir tirlərdən daha təhlükəsizdir. Betonun aşağısında xüsusi təkərqaytaran hissə - deflektor mövcuddur. Yol qəzaları zamanı nəqliyyat vasitələrinin beton maneə ilə toqquşması əksər vaxtlarda 12 dərəcə bucaq altında baş verir. Nəticədə nəqliyyat vasitəsi təkərqaytarana dəyərək geriyə, yolun hərəkət hissəsinə qayıdır və bir-çox hallarda beton maneə ilə birbaşa toqquşma qeydə alınmır.


Nəqliyyatda da gediş haqqı qalxacaq – Anons verildi | 24saat\n“Qazın və işığın qiymətinin artırılması gözlənilən idi”. Bu sözləri iqtisadçı Samir Əliyev az əvvəl Tarif Şurasının açıqladığı qiymət artımına münasibət bildirərkən, deyib.\nOnun sözlərinə görə, bu barədə 2016-cı ilin büdcə sənədində qeydlər olub: “Qısaca onu bildirim ki, artım prosesi bununla yekunlaşmayacaq. Dövrü olaraq kommunal xidmətlərin qiyməti artırılacaq. Səbəb kommunal xidmətlərin düzgün idarə edilməməsi səbəbindən maya dəyərinin daim şişməsidir. Bu qurumların fəaliyyətində şəffaflıq yoxdur və vəsaitlər səmərəsiz xərclənib. Dövlət büdcəsinin dəstəyi azaldlqca qiymətlər artacaq. Bir müddətdən sonra artım olmuş qurumlar maya dəyərinin yüksək olmasını və buna görə də satış qiymətinin artmasının vacibliyini bildirəcəklər. Ona görə də kommunal sektorda islahatlar aparılmalıdır və özəl sektorun cəlbinə diqqət artırılmalıdır. İlk olaraq qaz paylaması işi SOCAR-dan geri alınmalı, yeni paylayıcı şirkət yaradılmalıdır”.BUNLARA DA BAXIN\nİqtisadçının sözlərinə görə, indi növbə nəqliyyat sektorunundur: “Bu sektorda qiymət artlmı zaman məsələsidir. Görək hökumətin əhliyə “yeni il hədiyyəsi” nə vaxt olacaq?”.\nXatırladaq ki, Tarif Şurasının bugünkü qərarına əsasən, ayda 125 kubdan (12,5 manatdan) artıq qaz işlədənlər 20 qəpik, eləcə də, ayda 250 kilovat.saatdan (17 manat 50 qəpikdən) çox işıq işlədənlər hər kilovata görə 11 qəpik ödəyəcəklər.\tBundan az sərfiyyatı olan abonentlər isə köhnə qiymətlərlə ödəniş edəcəklər.


Bal, sirkə, su qarışığı – inanılmaz faydaları! – LUXLİFE.AZ\nBal, sirkə, su qarışığı – inanılmaz faydaları!\nNə qədər saysaq da bu şərbətin şəfaları bitməz və tükənməz.\nSirkə və bal peyğəmbərlər yeməyi olub, hər ikisində vücudumuz üçün lazım olan hər şey vardır.\nantiparazit təsiri vardır,\nbağırsağın filtr fəaliyyətini normal edir,\nbədən hüceyrələri yenilənir,\nbağırsaqların, ümumiyyətlə orqanların işi normallaşır,\ntəzyiq, baş ağrısı, piylənmə, astma, bronxit, epilepsiya, qastrit, qadınlarda adət pozğunluğu, kişilərdə iqtidarsızlıq, anemiya, yorğunluq kimi hallar zaman-zaman aradan qalxır.\nBütün ürək qan-damar xəstəlikləri üçün şəfadır.\nTarkan Bakıdadır – fotolar


Böyük ehtimalla, yeni müharibə qaçılmaz olacaq – Şok açıqlama – Polisə.az\nBöyük ehtimalla, yeni müharibə qaçılmaz olacaq – Şok açıqlama\nQAT sədri Akif Nağı Musavat.com-a açıqlamasında deyibi ki, ehtiyatlı olmaqda yalnız fayda var:\n“Atlas” Araşdırmalar Mərkəzinin rəhbəri, politoloq Elxan Şahinoğlu bildirib ki, 44 günlük müharibədə böyük zəfər qazanıldı və ondan sonrakı günlərdə böyük işlər görüldü, amma hələ qarşımızda bəzi vəzifələr durur: “Əsas vəzifələrdən biri budur ki, yerdə qalan əraziləri də azad etməliyik. Dağlıq Qarabağda hələ də əli silahlı separatçı-terrorçular var, onlar da tərksilah olunmalıdır. Dağlıq Qarabağın ermənilərin yaşadığı ərazilərində Azərbaycan qanunları işləməlidir, onlar Azərbaycan pasportlarını daşımalıdırlar. Biz bütün bunlara nail olmalıyıq. Düzdür, 100 gündə başqa nailiyyətlərimiz də var. Bu nailiyyətlərdən biri budur ki, Ermənistan artıq öz gənclərini ”hərbi mükəlləfiyyət” üçün Qarabağa göndərmir, bunu da Azərbaycan üçün müsbət hadisə saymaq olar. Başa düşdülər ki, bu, yeni toqquşma ehtimalını artıra bilər. Amma yenə deyirəm, hələ qarşımızda böyük vəzifələr dayanıb. Biz birinci hissəni uğurla tamamladıq, müharibədə qələbə qazandıq, “Dəmir yumruq”la düşmənin başını əzdik. Anladılar ki, ən azı qarşıdakı 30-40 il ərzində Azərbaycanla müharibə edə bilməyəcəklər”.\n“Bu arada, beynəlxalq aləmdə məşhur olan ”Gullup International Association” mərkəzinin İrəvan ofsinin Ermənistanda keçirdiyi soğrunun nəticələri diqqəti cəlb edir. Ermənistanın müharibədə məğlub olmasına baxmayaraq, sorğuya qatılanların 30 faizi erkən parlament seçkisində yenə də Paşinyanın “Mənim addımım” partiyasına səs verməyə hazır olduğunu bildirib. 30 faiz əhalisi azalan Ermənistan üçün kiçik rəqəm deyil. Müqayisə üçün deyək ki, sorğu nəticəsinə görə, digər partiyalar “Mənim addımım”dan sonra gəlir. “Hansı siyasətçiyə üstünlük verirsiniz” sualına cavabda da ilk sırada Nikol Paşinyan gəlir. Soğrunun “müharibədə məğlubiyyətə görə kim məsuliyyət daşıyır” sualına cavabın nəticələri də maraqldır. Sorğuya qatılanların 32 faizi məğlubiyyətə görə keçmiş hakimiyyətlərin, yəni Robert Köçəryanın və Serj Sərkisyanın məsuliyyət daşığıdını vurğulayıblar, yalnız 28 faiz Paşinyanın günahkar olduğunu söyləyib. Yəni ermənilərin əksəriyyəti məğlubiyyətə görə hazırkı hakimiyyəti günahkar saymır. Bu aylardır Paşinyanın apardığı təbliğatın müsbət nəticəsidir. Elə bizim özümüz də deyirik ki, Azərbaycan ordusu Köçəryan-Sərkisyan ordusu üzərində qələbə çalıb. Paşinyan iki ildən bir az çoxdur hakimiyyətdədir, bu qısa zaman kəsiyində ordunu gücləndirmək imkanına malik deyildi”.\n“Sorğuya qatılanların təxminən 31 faizə yaxını hesab edir ki, Ermənistan Şuşanı, Hadrutu və digər 7 rayonu geri qaytarmağa çalışmalıdır (?!). Cəmi 3.1 faiz reallıqdan çıxış edərək Ermənistanın Azərbaycanın ərazi bütövlüyünü və Dağlıq Qarabağı Azərbaycan ərazisi kimi tanımasıyla münaqişəyə son qoyulması gərəkliyini bildirib. Eybi yoxdur, zaman keçdikcə bu nisbət də artar. Əsas odur ki, Şuşa və Hadrutu ”geri qaytarmağı” gərəkli bilən 31 faiz də anlayır ki, Dağlıq Qarabağda ətrafları azərbaycanlılarla məskunlaşacaq bölgə bundan sonra reallığı qəbul etmək məcburiyyətində qalacaq”.\nAzərbaycan Qarabağda antiterror əməliyyatlarına başlayacaq


Dəmyə-Gorarxının əhalisi 6 kənddə olduğu kimi əsas problem olaraq zibillikləri vurğulayırlar – Marneuli FM\nBazar ertəsi 27 İyun 2022 / 17:43\nDəmiyə Gorarxı kəndində sizi ilk qarşılayan kənd cavanlarının asudə vaxtını keçirdiyi çayxana olur. Görünür sakinlər kənddə yeni simaları az gördüyündən qısa zaman ərzində ətrafımız sual dolu baxışlarla bizə baxan insanlarla çevrildi. Problemləri ilə maraqlananda bizə ilk bildirdikləri məişət tulantıları problemi oldu.\nCavanlardan ikisi bizə problemdən əmin olmaq üçün məişət tulantılarının töküldüyü əraziyə apardılar. Təpələrin ətəyində olan bu geniş yaşılıqla dolu ərazi demək olar ki, kəndin səfalı yerlərindən biridi. Yaşıl otla örtülü bu yerin hər tərəfinədə məişət tulantılarını görmək olar.\nSakinlər kəndin daxilində zibil qutusu olmadığından , məişət tulantılarını bura töktüklərini bildirdilər.\nSakinlər bu problem haqda dövlət orqanlarına müraciyət etdiklərini bildirdilər.\nBiz bu mövzu haqqında dəfələrlə “Təmiz Marneuli” MMC-nin rəhbərliyi ilə əlaqə saxlamışıq. Hər dəfəsində bizə eyni cavabı veriblər, “200 zibil qutusu sifariş olunub, gəlməyini gözləyirik”-deyə bildirirlər.


Pomidor və alma qadağasının əsas səbəbləri - Meydan.TV\nPomidor və alma qadağasının əsas səbəbləri\nDekabrın 10-da Rosselxoznadzor Azərbaycandan pomidor və almanın Rusiyaya idxalına müvəqqəti qadağa qoydu. Bir neçə gün sonra qadağa qismən aradan qaldırıldı, bəzi şirkətlərə yaşıl işıq yandırıldı.\nQadağanın izahında deyilirdi ki, qərar fitosanitar vəziyyətin qorunması, Rusiya Federasiyası ərazisində zərərvericilərin gətirilməsi və yayılmasının qarşısını almaq məqsədi daşıyır. Qadağa qərarının məhz Qarabağ müharibəsi qələbəsinə həsr edilmiş Zəfər paradı ərəfəsində verilməsi bəzi siyasi şərhçilər tərəfindən Rusiyanın Azərbaycana təzyiqi kimi dəyərləndirildi. Kənd Təsərrüfatı üzrə bəzi ekspertlər isə problemin daha çox Azərbaycandan qaynaqlandığını düşünür. Bu sahədə vahid standartların yoxluğu əsas çatışmazlıq kimi göstərilir.\nAzərbaycan pomidor və alma üzrə Rusiya bazarının əsas təminatçılarından biridir. Yəni, bu qadağa Azərbaycan iqtisadiyyatı üçün də ağır itki sayıla bilər.\nMütəxəssislər deyir ki, əlavə bazar axtarışları üçün genişmiqyaslı işlər görülməlidir. Hazırki şəraitdə Azərbaycan məhsulu Avropa bazarına çıxmaq üçün uyğun keyfiyyətə sahib deyil. Qida Təhlükəsizliyi Agentliyi də mövcud problemləri həll edə bilməyib.\nProblem təkcə xarici yox, həm də yerli istehlakçıları əhatə edir. Alıcı ölkə ərazisində satılan pomidor və digər meyvələrin sağlamlıq üçün tam təhlükəsiz olduğundan əmin ola bilmir. AQTA yanında İctimai Şuranın üzvü, ekspert Eyyub Hüseynov bildirir ki, Azərbaycanda qida təhlükəsizliyi sahəsində bəzi problemlər hələ də var.\nMəlum qərardan 11 gün keçməsinə baxmayaraq, Dövlət Gömrük Komitəsinin rəsmi saytında məsələ ilə bağlı heç bir qeyd yoxdur. Geri qaytarılan məhsulların aqibəti müəmma olaraq qalır. Komitəyə münasibət öyrənmək üçün etdiyimiz zənglər isə cavabsız qalıb.\nqısa linklər: http://mtv.re/cyb8vy


Azərbaycan yüksək iqtisadi inkişaf mərhələsində | ARAN qəzeti\nAzərbaycan yüksək iqtisadi inkişaf mərhələsində\nPrezident İlham Əliyev 12 yanvar tarixində yerli televiziya kanallarına verdiyi müsahibədə respublikamızda iqtisadiyyatın inkişafından, bu sahədə atılan mühüm addımlardan danışıb. Qeyd olunub ki, bu gün Azərbaycan yüksək iqtisadi inkişaf göstəricilərinə malikdir. İqtisadi artım 5 faizdən çoxdur. Bu, çox gözəl göstəricidir, xüsusilə müharibədən çıxmış ölkə üçün. Qeyri-neft iqtisadiyyatımız 7,2 faiz artıb. Bu, onu göstərir ki, qeyri-neft sektorunun inkişafı ilə bağlı bütün planlar həyatda öz əksini tapır. Ümumi sənaye istehsalı 5 faizdən çox artıb, qeyri-neft sənayesi isə 20 faizə yaxın artıb. Bu cür göstəricilər dünya miqyasında ən yüksək göstəricilərdən hesab oluna bilər. Real iqtisadi və sənaye artım məhz bu rəqəmdə özünü əks etdirir.\nKeçənilki böyük xərclərə baxmayaraq ölkənin valyuta ehtiyatları 2,5 milyard dollar artıb. Xüsusilə nəzərə alınmalıdır ki, Qarabağ və Şərqi Zəngəzur bölgələrində və ölkəmizin digər yerlərində investisiya proqramı tam icra edilmişdir. Bu amil bizə iqtisadi müstəqillik verir və iqtisadi müstəqillik olmadan, siyasi müstəqillikdən danışmaq mümkün deyil. Qeyri-neft ixracımız 40 faizdən çox artıb. Bu amil imkan verir ki, Azərbaycan valyutanı təkcə neft-qaz hesabına yox, eyni zamanda, digər məhsullar hesabına ölkəyə cəlb etsin. Qeyri-neft ixracını artırmaq doğrudan da böyük nailiyyət sayıla bilər.\nİnvestorlar tərəfindən ölkəmizdə mühüm layihələr icra olunur. Xarici investorların maliyyə vəsaiti hesabına Azərbaycanda 240 meqavatlıq böyük külək elektrik stansiyasının təməli qoyulub. Vəsaiti 100 faiz investorlar özləri təmin edəcəklər. Sözügedən amil ölkəmizin inkişafına, gələcəyinə inamın təzahürüdür. Cari ilin büdcəsi tariximizdə ən böyük büdcə olacaq. Büdcə xərcləri təxminən 30 milyard manata çatacaq. Müharibədən təzə çıxmış ölkə üçün bu nailiyyətlər doğrudan da onu göstərir ki, iqtisadi sahədə çox gözəl mənzərə vardır. Bu il həm azad olunmuş torpaqlarda investisiya layihələri icra ediləcək, həm də ölkəmizin bütün yerlərində islahatlar davam etdiriləcək. Vergi yığımının şəffaf sistemi hər il təkmilləşir. Təkcə vergi orqanları keçən il proqnozdan əlavə təqribən 1,4 milyard manat vəsait yığa bilmişlər. Sahibkarlar artıq yeni, şəffaf münasibətlər qaydalarına öyrəşiblər və bunu alqışlayırlar. Dövlət başçısı bildirib ki, iqtisadi və sosial sahədəki siyasət bir-birini tamamlayır. Azərbaycanda elə siyasət aparılır ki, sosial sahə daim diqqət mərkəzində olsun və köklü iqtisadi islahatlar insanların güzəranına mənfi təsir göstərməsin. Proqnozdan əlavə yığılmış 1,4 milyard manat hesabına dərhal 1,5 milyard manatlıq sosial paket təmin edildi. Əlavə yığılmış bütün vəsait yalnız sosial layihələrə istiqamətləndirilib və bu, bir daha sosial sahəyə nə qədər böyük önəm verildiyini nümayiş etdirir.\nPrezident xüsusi olaraq bildirib ki, çörəyin qiymətinin qalxması qaçılmaz idi. Dünyada taxılın, buğdanın qiyməti kəskin artıb. Ölkəmizin əsas təchizatçısı olan Rusiyada taxılın həm qiymətləri, həm də ixrac rüsumları artmışdır və artmaqda davam edir.\nBu gün ölkəmizdəçox geniş sosial layihələr həyata keçirilir. Minimum əməkhaqqı 20 faiz, minimum pensiya 20 faiz, təqaüdlər, sosial müavinətlər artırılıb. Bütövlükdə bunlar 1,5 milyard manat vəsaitə başa gəldi və əhatə dairəsi 2 milyon insandan çoxdur. Artan maaşlar çörəyin qiymətinin qalxmasının təzminatı kimi qiymətləndirilə bilər və bu addım birinci dəfə deyil atılır. Müntəzəm olaraq maaşlar qaldırılır. Həm maaşların, pensiyaların, təqaüdlərin qaldırılması, həm də sosial obyektlərin yaradılması, şəhid ailələrinə, keçmiş məcburi köçkünlərə diqqətin göstərilməsi kimi sosial paket imkan verir ki, iqtisadi islahatlar uğurla həyata keçirilsin.\nRespublikada ənənəvi kənd təsərrüfatı məhsullarının yetişdirilməsinə xüsusi diqqət ayrılır. Son 15 il ərzində meyvə istehsalı Azərbaycanda 2 dəfə artıb. Üzüm istehsalı da, həmçinin 2 dəfə artıb, tərəvəz istehsalı artıb. Pambıq istehsalı dəfələrlə artıb. Demək olar ki, son beş il ərzində pambıqçılıq dirilib və qeyri-neft ixracatında pambığın nisbəti ildən-ilə artır.\nAzad edilmiş torpaqlarda geniş əkin işlərinə başlanılıb. Bu məqsədlər üçün böyük vəsait səfərbər olunub. Özəl şirkətlərə, fermerlərə təlimat verilib və artıq orada əkin işləri başlanıb.\nKiçik fermer təsərrüfatlarına kömək göstərilməsi diqqət mərkəzindədir. Subsidiyalar və metodik tövsiyələr verilir. İstisna edilmir ki, başqa ölkələrdə taxılçılıq üçün məqbul olan münbit torpaqları icarəyə götürüb, orada məhsul yetişdirmək və Azərbaycana gətirmək işi təşkil olunacaqdır. Ölkəmizdə, o cümlədən kənd təsərrüfatında aparılan islahatlar, iqtisadi mühitin və biznes mühitinin yaxşılaşdırılmasına xidmət edəcəkdir.\nMüharibə zamanı əlini, qolunu, ayağını itirmiş qazilərə ən müasir protezlər təqdim edilir.\nMüharibədən sonra 200-ə yaxın Azərbaycan vətəndaşı – mülki və hərbi vətəndaş ya həlak olub, ya da ki, ciddi yaralanıb.İlk növbədə, minalardan təmizləmə işləri aparılmalıdır. Bu sahədə həm ANAMA, həm Müdafiə Nazirliyi fəal işləyirlər, eyni zamanda, Fövqəladə Hallar Nazirliyi. Əfsuslar olsun ki, bu günə qədər insanları itiririk. Ona görə bu işləri görmədən biz genişmiqyaslı qayıdış proqramına başlaya bilmərik. Mina təmizləməklə bağlı, ilk növbədə, infrastrukturun keçdiyi yerlər diqqət mərkəzində idi, yəni elektrik xətləri, yollar. Baş planı hazır olan şəhərlərin də, xüsusilə Şuşa və Ağdam şəhərlərində minalardan təmizlənməsi prosesi sürətlə gedir.\nBütün azad edilmiş torpaqlarda bir ildə 7 yarımstansiya inşa edilib və bütün bu yarımstansiyaları ümumi dairəvi şəbəkəyə qoşulub. Heç biri indi avtonom qaydada işləmir. İndi alınan güclər və su elektrik stansiyalarında istehsal edilən güclər ümumi şəbəkəyə daxil edilir. Beləliklə bu, imkan verir ki, böhranlı vəziyyət yaranmasın. Xüsusilə, Kəlbəcər rayonuna qışda, qar şəraitində hündürlüyü 3500 metr olan Daşkəsəndən elektrik dirəkləri çəkildi, bu, doğrudan da böyük fədakarlıqdır və ölkənin potensialını göstərir.\nTarixi abidələrin bərpası diqqət mərkəzindədir. Şuşa şəhərində mövcud istiqamətdə böyük işlər görülüb. Eyni zamanda, Ağdam, Zəngilan, Hadrut, Daşaltı məscidlərinin təməli qoyulub və təmir işlərinə start verilib.\nDövlət başçısı müsahibəsində kadr məsələsinə də toxunub. Göstərilib ki, dövlət məmurlarına təlimat verilir ki, korrupsiya ilə, rüşvətxorluqla ciddi mübarizə aparılmalıdır və əgər bu və ya digər məmur bu çirkaba bulaşarsa, cəza çox sərt olacaq. Nəticə də onu göstərir – ən yüksəkvəzifəli məmurlar bu gün istintaq qarşısında, məhkəmə qarşısında cavab verməli olublar və haqlı cəzalarını alıblar. Heç kim məsuliyyətdən boyun qaçıra bilməz, heç kim qanundan üstün deyil, qanun qarşısında hamı bərabərdir.\nPrezident əlavə edib ki, vacib amillərdən biri korrupsiya üçün meydanı daraltmaqdır. Burada institusional tədbirlər görülməlidir, şəffaflıqla bağlı, hesabatlılıqla bağlı əlavə addımlar atılmalıdır. Bütün sahələrdə ASAN modeli tətbiq edilməlidir. Çünki ASAN modeli artıq sınaqdan çıxmış bir modeldir. “ASAN xidmət”in əhali tərəfindən bəyənmə əmsalı haradasa 98 faizdir. Ona görə bütün sahələrdə – iqtisadi, sosial, məmur-vətəndaş münasibətləri sahəsində bu model tətbiq edilməlidir. Məmur-vətəndaş təmasları da minimuma endirilməlidir.\nDövlət başçısı qeyd edib ki, hərbi quruculuq məsələləri hər zaman gündəliyimizdə birinci dərəcəli yer tutub. Bu mövzu bütün xalqı birləşdirirdi və hamımız Azərbaycanın ərazi bütövlüyünün bərpasını təmin etməyə çalışmışıq. Təsadüfi deyil ki, dövlət büdcəsini nəzərdən keçirən və hazırlayan vaxt ən böyük xərclər hərbi quruculuq üçün ayrılırdı. Bu işlər mütləq olaraq davam olunmalıdır. İlk növbədə, ona görə ki, Ermənistanda həm iqtidarda, həm müxalifətdə, həm də cəmiyyətdə güclü revanşist əhval-ruhiyyə var. Azərbaycanlı hərbi qulluqçunun ölümü heç vaxt Ermənilərə bağışlanmayacaq.\nPrezident İlham Əliyev təəssüfünü bildirib ki, Ermənistanda revanşist meyillər təkcə keçmiş hakimiyyət nümayəndələri tərəfindən deyil, eyni zamanda, indiki hakimiyyət nümayəndələri tərəfindən özünü büruzə verir.Müharibədən sonrakı dövr ərzində hərbi təxribatlar baş verir. Ermənistan rəhbərliyi və bütövlükdə cəmiyyəti müharibədəki məğlubiyyətindən hələ özünə gələ bilməyib. Onlara elə bir ciddi psixoloji zərbə vurulub, psixoloji cəhətdən elə zədələniblər ki, onların indi bütün ideoloji əsasları darmadağın edilib. Uydurduqları və özləri inandıqları bütün miflər dağıdılıb. Ona görə revanşist meyillər Ermənistan ictimaiyyətində var və istənilən hakimiyyət ictimai rəylə hesablaşmalıdır.\nUnutmamalıyıq ki, Ermənistanın indiki hakimiyyəti əgər bu gün özünü daha konstruktiv aparırsa, faktiki olaraq müharibədən əvvəlki dövrdə müharibənin qaçılmaz olmasını şərtləndirdi.\nAzərbaycanın siyasəti tam aydındır – istər müharibə ilə bağlı, istər keçmiş Qarabağ münaqişəsinin baş vermiş həlli ilə bağlı, istər gələcəklə bağlı. Hər iki ölkə bir-birinin ərazi bütövlüyünü tanımalı, sərhədlərin delimitasiyası ilə bağlı işlərə, habelə kommunikasiyaların açılması ilə bağlı olan prosesinə start verilməlidir və nəticədə sülh müqaviləsi imzalanmalıdır. Yəni, sülh müqaviləsinin imzalanması 100 faiz zəmanət olmasa da, hər halda, müharibə riskini böyük dərəcədə minimuma endirir. Sülh müqaviləsi imzalanarsa, orada mütləq hər iki ölkənin bir-birinin ərazi bütövlüyünü tanıması müddəası olmalıdır. Rəsmi İrəvan buna hazır olmalıdır. Onlar düzgün seçim etməlidirlər. Əgər bizim ərazi bütövlüyümüzü tanımaq istəmirlərsə, o zaman biz də onların ərazi bütövlüyünü tanımayacağıq. Ermənistanın ərazi bütövlüyünü tanımamaq üçün yüz dəfə daha çox əsasımız var. Çünki hər kəs artıq bunu yaxşı bilir, dünya ictimaiyyəti də bilir ki, 1920-ci ilin noyabr ayında tarixi torpağımız Zəngəzur Azərbaycandan ayrılıb Ermənistana birləşdirildi, Göyçə də həmçinin. İrəvan şəhəri 29 may 1918-ci ildə Ermənistana verildi. Buna baxmayaraq, gələcək sülh naminə, ölkələr arasındakı əlaqələrin qurulması naminə Azərbaycan sülhə hazırdır.\nƏvvəlki məqaləQaliblərin dostları çox olur\nNövbəti məqalədəAzərbaycan xalqının Qanlı Yanvar faciəsi